cyanic-selkie/wikianc huggingface dataset:
എന്റമ്മേടെ ജിമിക്കി കമ്മൽ
2017-ൽ ലാൽ ജോസ് സംവിധാനം ചെയ്ത് പുറത്തിറങ്ങിയ വെളിപാടിന്റെ പുസ്തകം എന്ന ചലച്ചിത്രത്തിലെ ഒരു ഗാനമാണ് എന്റമ്മേടെ ജിമിക്കി കമ്മൽ. ഷാൻ റഹ്മാൻ സംഗീത സംവിധാനം നിർവ്വഹിച്ചിരിക്കുന്ന ഈ ഗാനം ആലപിച്ചത് വിനീത് ശ്രീനിവാസൻ, രഞ്ജിത്ത് ഉണ്ണി എന്നിവർ ചേർന്നാണ്. മലയാള കവി അനിൽ പനച്ചൂരാനാണ് ഗാനത്തിന്റെ വരികൾ എഴുതിയത്. ചില നാടൻ പാട്ടുകളിൽ നിന്നും ഈ ഗാനത്തിലെ വരികൾ കടമെടുത്തിട്ടുമുണ്ട്. സമൂഹമാധ്യമങ്ങളിലൂടെ വൈറലാവുകയും യൂട്യൂബിൽ ആരാധകർ ഗാനത്തിന്റെ നൃത്താവിഷ്കാരം ചേർക്കുകയും ചെയ്തതോടെ ഈ ഗാനം കൂടുതൽ ശ്രദ്ധിക്കപ്പെട്ടു. ജിമിക്കി കമ്മൽ എന്ന പേരിലാണ് ഈ ഗാനം കൂടുതലായും അറിയപ്പെട്ടത്. മോഹൻലാൽ, അനൂപ് മേനോൻ, ശരത് കുമാർ, അന്ന രേഷ്മ രാജൻ എന്നിവരാണ് വെളിപാടിന്റെ പുസ്തകത്തിലെ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്. ആന്റണി പെരുമ്പാവൂരാണ് ചിത്രത്തിന്റെ നിർമ്മാതാവ്.
നിർമ്മാണം
വെളിപാടിന്റെ പുസ്തകത്തിന്റെ തിരക്കഥാകൃത്തായ ബെന്നി പി. നായരമ്പലം, ചിത്രത്തിന്റെ സംഗീത സംവിധായകനായ ഷാൻ റഹ്മാന് ജിമിക്കി കമ്മലിന്റെ ആദ്യത്തെ നാല് വരികൾ നൽകുകയും അതിന് സമാനമായ ഗാനത്തിന് ഈണം നൽകാൻ നിർദ്ദേശിക്കുകയും ചെയ്തു. ഈണം നൽകിയതിനു ശേഷം ഗാനരചയിതാവ് അനിൽ പനച്ചൂരാനും ഷാൻ റഹ്മാനും ആദ്യ നാല് വരികൾ അതേപോലെ ഉപയോഗിക്കാൻ തീരുമാനിച്ചു. വെളിപാടിന്റെ പുസ്തകത്തിന്റെ സംവിധായകൻ ലാൽ ജോസ് ഈ നിർദ്ദേശം അംഗീകരിക്കുകയും ചെയ്തു. തുടർന്ന് അനിൽ പനച്ചൂരാൻ സമാനമായ വരികൾ ഗാനത്തോടൊപ്പം കൂട്ടിച്ചേർക്കുകയുണ്ടായി. മലയാള ചലച്ചിത്ര നടനും സംവിധായകനും പിന്നണി ഗായകനുമായ വിനീത് ശ്രീനിവാസനും രഞ്ജിത്ത് ഉണ്ണിയും ചേർന്നാണ് ഈ ഗാനം ആലപിച്ചത്.
റിലീസും പ്രതികരണങ്ങളും
കൊച്ചിയിൽ സ്ഥിതി ചെയ്യുന്ന ഇന്ത്യൻ സ്കൂൾ ഓഫ് കൊമേഴ്സിലെ അധ്യാപകരുടെയും വിദ്യാർത്ഥികളുടെയും സംഘം അവതതരിപ്പിച്ച നൃത്തത്തിന്റെ വീഡിയോയാണ് ഇത്തരത്തിൽ വളരെവേഗം പ്രശസ്തമായവയിലൊന്ന്. ഈ നൃത്ത വീഡിയോയിലെ പ്രധാന നർത്തകരായിരുന്ന ഷെറിൽ ജി കടവൻ, അന്ന ജോർജ്ജ് എന്നിവരും ശ്രദ്ധിക്കപ്പെട്ടു. തുടർന്ന് ഷെറിൽ ജി. കടവന് പല ചലച്ചിത്രങ്ങളിലും അഭിനയിക്കാൻ അവസരം വാഗ്ദാനം ചെയ്യപ്പെട്ടു. പിന്നീട് അമേരിക്കൻ മാധ്യമ പ്രസിദ്ധീകരണ കമ്പനിയായ ന്യൂസ് കോർപ് ഈ ഗാനം അന്താരാഷ്ട്രമായി പ്രദർശിപ്പിക്കാനുള്ള അവകാശങ്ങൾ കരസ്ഥമാക്കുകയുണ്ടായി.
കൂടാതെ മുംബൈയിലെ ടീം നാച്ച് എന്ന നൃത്തസംഘത്തിലുള്ളവരുടെ നൃത്ത വീഡിയോയും ശ്രദ്ധിക്കപ്പെട്ടു. നിക്കോൾ, സൊനാൽ എന്നിവരായിരുന്നു ഈ നൃത്താവിഷ്കാരം അവതരിപ്പിച്ചത്. മലയാള ചലച്ചിത്ര അഭിനേതാവും നിർമ്മാതാവുമായ വിജയ് ബാബു, തന്റെ അടുത്ത ചലച്ചിത്രമായ ആട് 2-ൽ ഒരു ഗാനരംഗത്തിൽ സൊനാലും നിക്കോളും അഭിനയിക്കുമെന്ന് അറിയിച്ചിരുന്നു. ഇത്തരത്തിൽ പ്രശസ്തമായ മറ്റൊരു വീഡിയോ ആദി എന്ന ചലച്ചിത്രത്തിന്റെ അണിയറ പ്രവർത്തകരുടേതായിരുന്നു. പ്രണവ് മോഹൻലാൽ, അനുശ്രീ, അദിതി രവി, ലിന്റ ജിത്തു എന്നിവരായിരുന്നു ഈ വീഡിയോയിൽ നൃത്തം ചെയ്തത്.
അമേരിക്കൻ ചലച്ചിത്ര നടനും ടെലിവിഷൻ അവതാരകനുമായ ജിമ്മി കിമ്മൽ താൻ ഈ ഗാനത്തെ വളരെയധികം സ്നേഹിക്കുന്നുവെന്ന് ട്വീറ്റ് ചെയ്തിരുന്നു.
അവലംബം
വർഗ്ഗം:മലയാളചലച്ചിത്രഗാനങ്ങൾ
സ്റ്റോക്ക്സ് ദേശീയോദ്യാനം
സ്റ്റോക്ക്സ് ദേശീയോദ്യാനം പടിഞ്ഞാറൻ ആസ്ത്രേലിയയിലെ ഗോൾഡ്ഫീൽഡ്-എസ്പെരാൻസ് മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പെർത്തിൽ നിന്നും തെക്കു-കിഴക്കായി 538 കിലോമീറ്റർ അകലെയാണിതിന്റെ സ്ഥാനം.
ദേശീയോദ്യാനത്തിൽ സ്ഥിതിചെയ്യുന്ന സ്റ്റോക്സ് ഇൻലെറ്റിൽ നിന്നുമാണ് ഈ ദേശീയോദ്യാനത്തിന് ഈ പേരു വന്നത്. ഇത് ദേശീയോദ്യാനത്തിലെ പ്രധാന ആകർഷണമാണ്.
9,726 ഹെക്റ്റർ പ്രദേശത്തായി ഈ ദേശീയോദ്യാനം വ്യാപിച്ചുകിടക്കുന്നത്. ഇതിൽ 16 ഹെക്റ്റർ പ്രദേശം ഹിസ്റ്റോറിക് മോയിറി ഹോംസ്റ്റെഡിന്റെ ഭാഗമാണ്.
അവലംബം
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ഡയാന റിഗ്
ഡേം എനിഡ് ഡയാന എലിസബത്ത് റിഗ് ഡിബിഇ (20 ജൂലൈ 1938 - 10 സെപ്റ്റംബർ 2020) നാടകങ്ങളിലും ചലച്ചിത്രങ്ങളിലും വേഷങ്ങൾ അവതരിപ്പിച്ച ഒരു ഇംഗ്ലീഷ് അഭിനേത്രിയായിരുന്നു. അവരുടെ വേഷങ്ങളിൽ അവഞ്ചേഴ്‌സ് (1965-1968) എന്ന ടിവി പരമ്പരയിലെ എമ്മ പീൽ; ഓൺ ഹെർ മജസ്റ്റിസ് സീക്രട്ട് സർവീസ് എന്ന ചിത്രത്തിലെ ജെയിംസ് ബോണ്ടിന്റെ ഭാര്യ കൗണ്ടസ് തെരേസ ഡി വിസെൻസോയുടെ വേഷം (1969); ഗെയിം ഓഫ് ത്രോൺസിലെ ഒലീന ടൈറൽ (2013–2017); 1993-ൽ വെസ്റ്റ് എൻഡിലും തുടർന്ന് ഒരു വർഷത്തിനുശേഷം ബ്രോഡ്‌വേയിലും അവതരിപ്പിച്ച മെഡിയ എന്ന നാടകത്തിലെ ടൈറ്റിൽ റോൾ എന്നിവ ഉൾപ്പെടുന്നു.
റിഗ് 1957-ൽ ദി കൊക്കേഷ്യൻ ചോക്ക് സർക്കിൾ എന്ന നാടകത്തിലൂടെ തന്റെ പ്രൊഫഷണൽ സ്റ്റേജ് അരങ്ങേറ്റം നടത്തിക്കൊണ്ട് 1959-ൽ റോയൽ ഷേക്സ്പിയർ കമ്പനിയിൽ ചേർന്നു. 1971-ൽ അബെലാർഡ് & ഹെലോയിസ് എന്ന നാടകത്തിലൂടെ ബ്രോഡ്‌വേയിൽ അരങ്ങേറ്റം കുറിച്ചു. എമ്മ പീൽ എന്ന കഥാപാത്രം അവളെ ഒരു സെക്സ് സിംബലാക്കി മാറ്റി. ലണ്ടനിലും ന്യൂയോർക്കിലും അവതരിപ്പിക്കപ്പെട്ട മെഡിയയിലെ അഭിനയത്തിന്, ഒരു നാടകത്തിലെ മികച്ച നടിക്കുള്ള ടോണി അവാർഡ് 1994-ൽ അവർ നേടി. നാടകരംഗത്തെ സേവനങ്ങൾക്ക് 1988-ൽ ഡിബിഇ 1994-ൽ ഡെയ്ം ബഹുമതികൾ നൽകപ്പെട്ടു.
നിരവധി ടിവി പരമ്പരകളിലും സിനിമകളിലും പ്രത്യക്ഷപ്പെട്ട റിഗ് എ മിഡ്‌സമ്മർ നൈറ്റ്‌സ് ഡ്രീം (1968) എന്ന ചിത്രത്തിലെ ഹെലീന, ദി ഗ്രേറ്റ് മപ്പറ്റ് കേപ്പർ എന്ന ചിത്രത്തിലെ ലേഡി ഹോളിഡേ (1981); ഈവിൾ അണ്ടർ ദി സൺ (1982) എന്ന ചിത്രത്തിലെ അർലീന മാർഷൽ എന്നീ വേഷങ്ങൾ അവിസ്മരണീയമാക്കി. മദർ ലവ് (1989) എന്ന ബിബിസി മിനി പരമ്പരയിലെ വേഷത്തിന് മികച്ച നടിക്കുള്ള ബാഫ്റ്റ ടിവി അവാർഡും റെബേക്കയുടെ (1997) ഒരു അഡാപ്റ്റേഷനിൽ മിസിസ് ഡാൻവേഴ്‌സ് എന്ന കഥാപാത്രത്തിൻറെ പേരിൽ എമ്മി അവാർഡും അവർ നേടി. അവരുടെ മറ്റ് ടെലിവിഷൻ വേഷങ്ങളിൽ യു, മി ആൻഡ് ദി അപ്പോക്കലിപ്‌സ് (2015), ഡിറ്റക്‌റ്ററിസ്റ്റ്സ് (2015), ഡോക്‌ടർ ഹൂ എന്ന പരമ്പരയുടെ "ദി ക്രിംസൺ ഹൊറർ" (2013) എന്ന എപ്പിസോഡിൽ മകൾ റേച്ചൽ സ്റ്റെർലിങ്ങിനൊപ്പമുള്ള വേഷം, ഓൾ ക്രീച്ചേഴ്‌സ് ഗ്രേറ്റ് ആന്റ് സ്മോൾ (2020) എന്ന പരമ്പരയിലെ മിസിസ് പമ്പ്രെ എന്നിവ ഉൾപ്പെടുന്നു. അവരുടെ അവസാന വേഷം മരണത്തിന് തൊട്ടുമുമ്പ് പൂർത്തിയായ എഡ്ഗർ റൈറ്റിന്റെ 2021 ലെ സൈക്കോളജിക്കൽ ഹൊറർ ചിത്രമായ ലാസ്റ്റ് നൈറ്റ് ഇൻ സോഹോ ആയിരുന്നു.
റുഡോൾഫോ അനായ
റുഡോൾഫോ അനായ (ജീവിതകാലം: ഒക്ടോബർ 30, 1937) ഒരു അമേരിക്കൻ ഗ്രന്ഥകാരനാണ്. 1972 ൽ പ്രസിദ്ധീകരിക്കപ്പെട്ട “ബ്ലസ് മി അൾട്ടിമ” എന്ന നോവലിലൂടെയാണ് അദ്ദേഹം കൂടുതൽ അറിയപ്പെടുന്നത്.
രവീന്ദർ ഗോസ്വാമി
ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ഇന്ത്യൻ എൻ‌ഡോക്രൈനോളജിസ്റ്റും എൻ‌ഡോക്രൈനോളജി, മെറ്റബോളിസം വിഭാഗത്തിലെ പ്രൊഫസറുമാണ് രവീന്ദർ ഗോസ്വാമി (ജനനം: സെപ്റ്റംബർ 3, 1963). വിറ്റാമിൻ ഡിയുടെ കുറവ് സംബന്ധിച്ച ഗവേഷണത്തിന് പേരുകേട്ട ഗോസ്വാമി നാഷണൽ അക്കാദമി ഓഫ് സയൻസസ്, ഇന്ത്യ, ഇന്ത്യൻ അക്കാദമി ഓഫ് സയൻസസ് എന്നിവയുടെ തിരഞ്ഞെടുക്കപ്പെട്ട ഫെലോ ആണ്. ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി, 2008 ൽ മെഡിക്കൽ സയൻസിന് നൽകിയ സംഭാവനകൾക്ക് ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്.
റുഡോൾഫോ അനായ
ജീവിതരേഖ
റുഡോൾഫോ അനായ ന്യൂമെക്സിക്കോയിലെ സാൻറ റോസ പട്ടണത്തിലാണു വളർന്നത്. മാതാപിതാക്കൾ കാർഷികപാരമ്പര്യമുള്ളവരായിരുന്നു. മാതാവൻറെ ആദ്യവിവാഹത്തിലുള്ള രണ്ട് അർദ്ധ സഹോദരങ്ങൾക്കൊപ്പവും നാലു സഹോദരിമാർക്കൊപ്പവുമാണ് അദ്ദേഹം വളർന്നത്.
രവീന്ദർ ഗോസ്വാമി
ജീവചരിത്രം
ലഘുചിത്രം|235x235ബിന്ദു| എയിംസ് ദില്ലി മൗലാന ആസാദ് മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം നേടിയ രവീന്ദർ ഗോസ്വാമി എംഡി പൂർത്തിയാക്കാൻ സ്ഥാപനത്തിൽ തുടരുകയും ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് എൻഡോക്രൈനോളജിയിൽ ഡിഎം നേടുകയും ചെയ്തു. 1992 ൽ എയിംസിൽ ചേരുകയും നാരായണ പണിക്കർ കൊച്ചുപിള്ളയുടെ കീഴിൽ ജോലി ചെയ്യുകയും പോസ്റ്റ്-ഡോക്ടറൽ ജോലികൾ ചെയ്യുകയും ചെയ്തു. അതിനിടയിൽ, അദ്ദേഹം രണ്ടുതവണ അവധിയെടുത്ത് ആദ്യം പട്രീഷ്യ ക്രോക്കിന്റെ കീഴിലുള്ള ന്യൂകാസിൽ സർവകലാശാലയിലും പിന്നീട് എഡ്വേഡ് എം. ബ്രൗണിന്റെ ലബോറട്ടറിയിലെ ഹാർവാർഡ് മെഡിക്കൽ സ്കൂളിലും. എയിംസിൽ, 2011–13 കാലയളവിൽ ഗവേഷണത്തിന്റെ സബ് ഡീനായി സേവനമനുഷ്ഠിച്ച അദ്ദേഹം എൻഡോക്രൈനോളജി, മെറ്റബോളിസം വിഭാഗത്തിൽ പ്രൊഫസറാണ്.
ന്യൂഡൽഹിയിലെ ഈസ്റ്റ് എയിംസ് കാമ്പസിലാണ് ഗോസ്വാമി താമസിക്കുന്നത്.
റുഡോൾഫോ അനായ
ജീവിതരേഖ
അദ്ദേഹത്തിൻറെ “Bless Me, Ultima” 2013 ഫെബ്രുവരി 22 ന് ഒരു സിനിമയായി റിലീസ് ചെയ്തിരുന്നു. റുഡോൾഫ് അനായ കുട്ടുകൾക്കുവേണ്ടിയും മുതിർന്നവർക്കുവേണ്ടിയും നിരവധി പുസ്തകങ്ങൾ രചിച്ചിട്ടുണ്ട്. കുട്ടികൾക്കുള്ള അദ്ദേഹത്തിൻറെ ആദ്യപുസ്തകം  “The Farolitos of Christmas” 1995 ൽ പ്രസിദ്ധീകരിക്കപ്പെട്ടു.
അവലംബം
വർഗ്ഗം:1937-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ നോവലെഴുത്തുകാർ
ഏഷ്യൻ എമറാൾഡ് കുക്കൂ
കുക്കൂ കുടുംബമായ കുകുലിഡീയിലെ ഒരു സ്പീഷീസാണ് ഏഷ്യൻ എമറാൾഡ് കുക്കൂ(Chrysococcyx maculatus). ബംഗ്ലാദേശ്, ഭൂട്ടാൻ, കമ്പോഡിയ, ചൈന, ഇൻഡ്യ, ഇൻഡോനേഷ്യ, ലാവോസ്, മലേഷ്യ, മ്യാൻമർ, നേപ്പാൾ, ശ്രീലങ്ക, തായ്ലാന്റ്, വിയറ്റ്നാം എന്നിവിടങ്ങളിൽ ഇത് കാണപ്പെടുന്നു. ഉഷ്ണമേഖല ഉപോ-ഉഷ്ണമേഖലാ ഈർപ്പമുള്ള താഴ്ന്ന വനങ്ങളിലോ ഉഷ്ണമേഖല അല്ലെങ്കിൽ ഉപോ-ഉഷ്ണമേഖലാ ഈർപ്പമുള്ള മോണ്ടേൻ വനങ്ങളിലോ ആണ് ഇതിന്റെ ആവാസസ്ഥലം കാണപ്പെടുന്നത്.
അവലംബം
വർഗ്ഗം:ഏഷ്യയിലെ പക്ഷികൾ വർഗ്ഗം:തെക്കു കിഴക്കൻ ഏഷ്യയിലെ പക്ഷികൾ വർഗ്ഗം:നേപ്പാളിലെ പക്ഷികൾ
രവീന്ദർ ഗോസ്വാമി
അവാർഡുകളും ബഹുമതികളും
സയന്റിഫിക് ആൻഡ് ഇൻഡസ്ട്രിയൽ റിസർച്ച് കൗൺസിൽ ഗോസ്വാമിക്ക് 2008 ൽ ഇന്ത്യയിലെ പരമോന്നത ശാസ്ത്ര പുരസ്കാരമായ ശാന്തി സ്വരൂപ് ഭട്നാഗർ പുരസ്കാരം നൽകി. ഇന്ത്യൻ അക്കാദമി ഓഫ് സയൻസസ് അതേ വർഷം തന്നെ അദ്ദേഹത്തെ ഒരു ഫെലോ ആയി തിരഞ്ഞെടുത്തു കൂടാതെ 2010 ൽ ഇന്ത്യയിലെ നാഷണൽ അക്കാദമി ഓഫ് സയൻസസിന്റെ തിരഞ്ഞെടുക്കപ്പെട്ട ഫെലോ ആയി.
കൂടുതൽ വായനയ്ക്ക്
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1963-ൽ ജനിച്ചവർ
ബ്രൂസ് ഡേൺ
ഒരു അമേരിക്കൻ ചലച്ചിത്രനടനാണ് ബ്രൂസ് മക്‌ലീഷ് ഡേൺ(ജനനം: ജൂൺ 4, 1936). ഏകദേശം എൺപതോളം ചിത്രങ്ങളിൽ അഭിനയിച്ചിട്ടുണ്ട്. സഹനടൻ, വില്ലൻ വേഷങ്ങളാണ് കൂടുതലും ചെയ്തിട്ടുള്ളത്. 1978-ൽ കമിംഗ് ഹോം എന്ന ചിത്രത്തിന് മികച്ച സഹനടനുള്ള അക്കാഡമി അവാർഡ് നാമനിർദ്ദേശവും 2013-ൽ നെബ്രാസ്ക എന്ന ചിത്രത്തിന് മികച്ച സഹനടനുള്ള അക്കാഡമി അവാർഡ് നാമനിർദ്ദേശവും ലഭിച്ചു. ‘നെബ്രാസ്ക’ എന്ന ചിത്രത്തിലെ അഭിനയത്തിന് ബ്രൂസ് ഡേൺ 66-ആമത് കാൻ ചലച്ചിത്രോൽസവത്തിൽ മികച്ച നടനായി തിരഞ്ഞെടുക്കപ്പെട്ടു.
ചക്കോട്ടം
ചാക്കിൽ കെയറി ചാടി ചാടി കളിക്കുന്ന ഒരു നാടൻ കളിയാണ് ചാക്കോട്ട്
വർഗ്ഗം:കേരളത്തിലെ നാടൻകളികൾ
ഗോവിന്ദ ഭഗവത്പാദർ
ആദിശങ്കരന്റെ ഗുരു എന്ന നിലയിൽ പ്രസിദ്ധനായ ഹൈന്ദവാചാര്യനാണു് ഗോവിന്ദ ഭഗവത്പാദർ. ഗൗഡപാദാചാര്യരുടെ ശിഷ്യനാണു ഇദ്ദേഹം. ശങ്കരന്റെ വിവേക ചൂഢാമണിയിൽ ഇദ്ദേഹത്തെപ്പറ്റി പരാമർശിച്ചിട്ടുണ്ട്. ശങ്കരവിജയത്തിലും ഗോവിന്ദ ഭഗവത്പാദരെ ശങ്കരന്റെ ഗുരുവായി ചിത്രീകരിച്ചിട്ടുണ്ട്. ഇദ്ദേഹത്തിന്റെ ജീവിതത്തെപ്പറ്റിയുള്ള വിവരങ്ങൾ ചുരുക്കമാണു്.
വർഗ്ഗം:ഹൈന്ദവാചാര്യന്മാർ വർഗ്ഗം:അദ്വൈതചിന്തകർ
സ്വാമി രാമ
ഹിമാലയൻ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് യോഗ സയൻസ് ആന്റ് ഫിലോസഫിയുടെ സ്ഥാപകൻ.
ജനനം
1925-ൽ വടക്കേ ഇന്ത്യയിൽ ജനിച്ചു.ചെറുപ്പം മുതൽ ഒരു ബംഗാളിയോഗിയാണ് വളർത്തിയത്.
വിദ്യാഭ്യാസം
ഹിമാലയത്തിലെ വിവിധ ആശ്രമങ്ങളിൽ താമസിച്ച് പരമ്പരാഗതമായ യോഗസാധനകളും വേദാന്തവും അഭ്യസിച്ചു.പ്രയാഗ്,വാരാമസി.ഇംഗ്ലണ്ടിലെ ഓക്സ്ഫോർഡ് സർവകലാശാല എന്നിവിടങ്ങളിൽ നിന്നും ഉപരിവിദ്യാഭ്യാസം നേടി.യൂറോപ്പിൽ നിന്നും പാശ്ചാത്യ തത്ത്വശാസ്ത്രവും മനശാസ്ത്രവും വൈദ്യശാസ്ത്രവും അഭ്യസിച്ചു.ആരോഗ്യം,ധ്യാനം,യോഗശാസ്ത്രം മുതലായ വിഷയങ്ങളിൽ നിരവധി ഗ്രന്ഥങ്ങൾ രചിച്ചിട്ടുണ്ട്. 1996 ൽ അന്തരിച്ചു.
സ്രോതസ്സുകൾ
വർഗ്ഗം:1925-ൽ ജനിച്ചവർ വർഗ്ഗം:1996-ൽ മരിച്ചവർ
വേരുപാലം
ഒരു കരയിൽ നിൽക്കുന്ന മരത്തിന്റെ വേരുകൾ മറു കരയിലേക്ക് കൊണ്ടു പോയി അനേക വർഷം കൊണ്ട് സൃഷ്ടിക്കപ്പെടുന്ന പാലങ്ങളാണ് വേരു പാലങ്ങൾ (living root bridges). മേഘാലയയിലെ ചിറാപുഞ്ചി അഥവാ സോഹ്രയുടേയും മൌലിന്നോങ്ങിന്റേയും (Mawlynnong) സമീപ പ്രദേശങ്ങളിൽ ഇവ വളരുന്നുണ്ട്.
വളർത്തൽ
അരുവിയുടെ ഒരു ഭാഗത്ത് കുന്നിൻ ചെരുവിൽ Ficus Elastica എന്ന റബ്ബർ മരം വളർത്തും. അതിന്റെ കുറച്ചു വേരുകളെ പൊള്ളയായ മരം ഉപയോഗിച്ച് മറുകരയിലേക്ക് വളർത്തും. കുറേ വർഷങ്ങൾകൊണ്ട് അവ നല്ല ബലമുള്ള പാലമായി മാറും. ഇന്നു കാണുന്ന ചില വേരുപാലങ്ങൾക്ക് മുന്നൂറിലേറെ വർഷങ്ങൾ പഴക്കമുണ്ടത്രെ. ഒരു പാലം ഉപയോഗിക്കാനുള്ള ബലം വരാൻ 10-15 വർഷമെടുക്കും. ഒരേ സമയം 50 പേരെ വരെ വഹിക്കാൻ ഈ പാലങ്ങൾക്കാവും. 100 അടിയിലും കൂടുതൽ നീളമുള്ള പാലങ്ങളുണ്ട്. ഇതിൽ ഏറ്റവും പ്രസിദ്ധമായത് നൊൻഗ്രിയറ്റ് ( Nongriat) എന്നയിടത്തെ രണ്ടു നിലയിലുള്ള വേരുപാലമാണ്.
ചിറാപുഞ്ചിയിലെ ഭൂപ്രകൃതികാരണം അരുവികളും പുഴകളും കടക്കാൻ വഞ്ചികൾ പറ്റില്ല. ശക്തമായ ജലപ്രവാഹം കാരണം പാലങ്ങളും എളുപ്പമല്ല.
അവലംബം
വർഗ്ഗം:പാലങ്ങൾ വർഗ്ഗം:സസ്യഭാഗങ്ങൾ
വോർക്കാടി
വോർക്കാടി കാസറഗോഡ് ജില്ലയിലെ മഞ്ചേശ്വരം താലൂക്കിലെ കർണ്ണാടക അതിർത്തിയോടുചേർന്ന സ്ഥലമാണ്. ഈ പേരിലുള്ള ഗ്രാമപഞ്ചായത്തിന്റെ പതിനാലാം വാർഡാണിത്. ഇവിടെ ഏഴോളം ഭാഷകൾ സംസാരിക്കുന്നു. മലയാളം, കന്നഡ എന്നിവ ഔദ്യോഗികഭാഷയാൺ`. തുളു, ബ്യാരി, ഹിന്ദി, മറാഠി, കൊങ്കണി എന്നിവയും ഇവിടെ സംസാരിക്കുന്നു. ശരാശരി സമുദ്രനിരപ്പിൽനിന്നും 12 മീറ്ററാണ് ഉയരം. മഞ്ചേശ്വരം അസംബ്ലി മണ്ഡലത്തിനു കീഴിലാണ് ഈ പ്രദേശം. കാസറഗോഡ് പട്ടണത്തിൽ നിന്നും 32 കിലോമീറ്റർ വടക്കായി സ്ഥിതിചെയ്യുന്നു. മഞ്ചേശ്വരത്തുനിന്നും 7 കിലോമീറ്റർ അകലെയാണ് ഈ സ്ഥലം. വോർക്കാടിയുടെ പടിഞ്ഞാറു വശം അറബിക്കടൽ ആണ്.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കീരംപാറ ഗ്രാമപഞ്ചായത്ത്
എറണാകുളം ജില്ലയിലെ കോതമംഗലം താലൂക്കിൽ കോതമംഗലം ബ്ളോക്കിൽ പരിധിയിൽ വരുന്ന ഗ്രാമപഞ്ചായത്താണ് 28.745 ചതുരശ്രകിലോമീറ്റർ വിസ്തീർണ്ണമുള്ള കീരംപാറ ഗ്രാമപഞ്ചായത്ത്.
ടോണോപാഹ്
ടോണോപാഹ് അമേരിക്കൻ ഐക്യനാടുകളിലെ നെവാഡ സംസ്ഥാനത്തുള്ള നയെ കൌണ്ടി യിലെ ഏകീകരിക്കപ്പെടാത്ത ഒരു പട്ടണമാണ്. കൌണ്ടി സീറ്റും ഈ പട്ടണത്തിലാണ്. യു.എസ്. റൂട്ട് 6, 95 ഹൈവേകളുടെ ജംഗ്ഷനിലാണ് ഈ പട്ടണത്തിൻറെ സ്ഥാനം. ലാസ് വെഗാസം, റെനോ എന്നീ പട്ടണങ്ങളിലേയ്ക്ക് ഒരേ ദൂരമാണിവിടെനിന്നുള്ളത്. 2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 2,478 ആണ്.
അവലംബം
വർഗ്ഗം:അമേരിക്കൻ ഐക്യനാടുകളിലെ പട്ടണങ്ങൾ
ആറ്റിങ്ങൽ എൻ. ഗോപാലപിള്ള
അവലംബം
വർഗ്ഗം:1919-ൽ ജനിച്ചവർ വർഗ്ഗം:മേയ് 8-ന് ജനിച്ചവർ വർഗ്ഗം:2011-ൽ മരിച്ചവർ വർഗ്ഗം:ഓഗസ്റ്റ് 13-ന് മരിച്ചവർ വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ വർഗ്ഗം:കേരളത്തിലെ സോഷ്യലിസ്റ്റ് പാർട്ടി പ്രവർത്തകർ വർഗ്ഗം:നാലാം കേരള നിയമസഭാംഗങ്ങൾ
സ്റ്റാനിസ്‌ലവ റ്റ്സേകോവ
പ്രമുഖ ബൾഗേറിയൻ വനിതാ ഫുട്‌ബോൾ മധ്യനിര കളിക്കാരിയാണ് സ്റ്റാനിസലവ റ്റ്‌സേകോവ Stanislava Tsekova (Bulgarian: Станислава Цекова). ബൾഗേറിയൻ വനിതാ ഫുട്‌ബോൾ ചാംപ്യൻഷിപ്പിൽ നാഷണൽ സ്‌പോട്‌സ് അക്കാദമിക്ക് വേണ്ടി കളിക്കുന്നു. യൂനിയൻ ഓഫ് യൂറോപ്യൻ ഫുട്‌ബോൾ അസോസിയേഷൻ (യുഇഎഫ്എ) വനിതാ ചാംപ്യൻസ്ഷിപ്പ് ലീഗിലും ഇവർ കളിക്കുന്നുണ്ട്. ബൾഗേറിയൻ ദേശീയ വനിതാ ഫുട്‌ബോൾ ടീം അംഗമാണ് സ്റ്റാനിസലവ റ്റ്‌സേകോവ
വർഗ്ഗം:ഫുട്ബോൾ കളിക്കാർ വർഗ്ഗം:ബൾഗേറിയ വർഗ്ഗം:വനിതാകായികതാരങ്ങൾ വർഗ്ഗം:1982-ൽ ജനിച്ചവർ
കേരളത്തിലെ ചിത്രകാരന്മാരുടെ പട്ടിക
പുറം കണ്ണികൾ
വർഗ്ഗം:കേരളവുമായി ബന്ധപ്പെട്ട പട്ടികകൾ
ഹാപ്പി ഫീറ്റ്
ഓസ്‌ട്രേലിയയിൽ നിർമ്മിച്ച്‌ 2006-ൽ പുറത്തിറങ്ങിയ ഒരു അമേരിക്കൻ-ഓസ്‌ട്രേലിയൻ കമ്പ്യൂട്ടർ ആനിമേറ്റഡ് സംഗീത സിനിമയാണ് ഹാപ്പി ഫീറ്റ്. ജോർജ്ജ് മില്ലർ ആണ് ചിത്രത്തിന്റെ സംവിധാനവും സഹ രചനയും നിർവ്വഹിച്ചത്. 2006 നവംബറിൽ ഇത് വടക്കേ അമേരിക്കയിൽ റിലീസ് ചെയ്തു. ഇത് മിക്കവാറും ആനിമേറ്റഡ് ആണെങ്കിലും ചില രംഗങ്ങളിൽ തത്സമയ-ആക്ഷൻ രംഗങ്ങളും ഉൾപ്പെടുന്നു. ഹാപ്പി ഫീറ്റ് മികച്ച ആനിമേറ്റഡ് ഫീച്ചറിനുള്ള അക്കാദമി അവാർഡ് നേടിയെങ്കിലും മികച്ച ആനിമേറ്റഡ് ഫീച്ചറിനുള്ള ആനി അവാർഡ് നേടിയില്ല. 2011ൽ പുറത്തിറങ്ങിയ ഹാപ്പി ഫീറ്റിന്റെ ഒരു തുടർച്ചയുണ്ട്.
അവലംബം
വർഗ്ഗം:പരിസ്ഥിതി ചലച്ചിത്രങ്ങൾ വർഗ്ഗം:മികച്ച ആനിമേഷൻ ചിത്രത്തിനുള്ള അക്കാദമി പുരസ്കാര ജേതാക്കൾ വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
ഹസ്സൻ ഹത്തൗട്ട്
ഒരു മുസ്ലീം ഡോക്ടറും മെഡിസിൻ പ്രൊഫസറുമായ ഹസ്സൻ ഹത്തൗട്ട് (അറബിക്: حسان حتحوت; 1924 ഡിസംബർ 23-ന് ഈജിപ്തിൽ ജനിച്ചു - 2009 ഏപ്രിൽ 25-ന് കാലിഫോർണിയയിലെ പസഡെനയിൽ വച്ച് മരിച്ചു) യുണൈറ്റഡ് സ്റ്റേറ്റ്സിലും ബ്രിട്ടനിലും തെക്ക്-പടിഞ്ഞാറൻ ഏഷ്യയിലും ജീവിച്ചിരുന്നു. ഒരു വിജ്ഞാനകോശ വ്യക്തിത്വമുള്ളതായി പതിവായി പരാമർശിക്കപ്പെടുന്ന ഹസ്സൻ ഹത്തൗട്ട് ഒരു ദൈവശാസ്ത്രജ്ഞനും മാനവികവാദിയും പ്രഭാഷകനും എഴുത്തുകാരനും കവിയും കൂടിയായിരുന്നു. [എഡിൻബർഗ് സർവകലാശാല, റോയൽ കോളേജ് ഓഫ് സർജൻസ്, റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ്, അമേരിക്കൻ കോളേജ് ഓഫ് സർജൻസ്, ഇന്റർനാഷണൽ ഫെഡറേഷൻ ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ് എന്നിവയിൽ നിന്ന് ബിരുദങ്ങളും സർട്ടിഫിക്കേഷനുകളും ഉള്ള ഒരു മെഡിക്കൽ സ്കൂൾ പ്രൊഫസറും ചെയർമാനുമാണ്. മനുഷ്യ പുനരുൽപ്പാദനത്തിന്റെ നൈതികതയെക്കുറിച്ചുള്ള ലോകാരോഗ്യ സംഘടനയുടെ കമ്മിറ്റിയിലും ഹസ്സൻ ഹത്തൗട്ട് അംഗമായിരുന്നു.
ഹസൻ ഹത്തൗട്ടിന്റെ ശ്രദ്ധാകേന്ദ്രമായ താൽപ്പര്യങ്ങളിൽ അദ്ദേഹത്തിന്റെ മതത്തിന്റെ (ഇസ്ലാം) ശരിയായ വ്യാഖ്യാനം ഉൾപ്പെടുന്നു, മതാന്തര പ്രവർത്തനങ്ങളുടെയും സംഘടനകളുടെയും വികസനം, മനുഷ്യജീവിതത്തിന്റെ വിശുദ്ധി, മെഡിക്കൽ എത്തിക്സ്, ആയുധമത്സരം മാറ്റുന്നതിനുള്ള പ്രവർത്തനങ്ങൾ എന്നിവ ഉയർത്തിക്കാട്ടുന്നു.
സതേൺ കാലിഫോർണിയ സർവ്വകലാശാലയിലെ ഒമർ ഇബ്ൻ അൽ ഖത്താബ് ഫൗണ്ടേഷൻ, ആയുധ മൽസരം റിവേഴ്‌സ് ചെയ്യാനുള്ള കേന്ദ്രം, കാലിഫോർണിയ സയൻസ് സെന്റർ, ക്രിസ്റ്റൽ കത്തീഡ്രൽ, വൈറ്റ് ഹൗസ് എന്നിവയുൾപ്പെടെ നിരവധി ഓർഗനൈസേഷനുകളിൽ ഹത്തൗട്ട് ഒരു അഫിലിയേറ്റ് കൂടാതെ/അല്ലെങ്കിൽ സ്പീക്കറായിരുന്നു.
External links
വർഗ്ഗം:1924-ൽ ജനിച്ചവർ വർഗ്ഗം:2009-ൽ മരിച്ചവർ
ജൊഹാൻ മത്താവൂസ് ബെക്‌സ്റ്റീൻ
ലഘുചിത്രം|219x219ബിന്ദു|Johann Matthäus Bechstein ജർമൻകാരനായ ഒരു പ്രകൃതിശാസ്ത്രജ്ഞനും വനപാലകനും, പക്ഷിശാസ്ത്രജ്ഞനും, പ്രാണിവിദഗ്ദ്ധനും, ഉരഗപഠിതാവും ആയിരുന്നു ജൊഹാൻ മത്താവൂസ് ബെക്‌സ്റ്റീൻ (Johann Matthäus Bechstein). (11 ജൂലൈ 1757 – 23 ഫെബ്രുവരി 1822). ബ്രിട്ടനിൽ ഇദ്ദേഹം തന്റെ പാടുന്നപക്ഷികളുടെ പഠനത്താൽ - treatise on singing birds (Naturgeschichte der Stubenvögel, Natural History of Cage Birds, 1795) ആണ് അറിയപ്പെടുന്നത്.
പുറത്തേക്കുള്ള കണ്ണികൾ
വർഗ്ഗം:1757-ൽ ജനിച്ചവർ വർഗ്ഗം:1822-ൽ മരിച്ചവർ വർഗ്ഗം:ജർമ്മൻ ജീവശാസ്ത്രജ്ഞർ വർഗ്ഗം:ജർമ്മൻ പ്രാണിശാസ്ത്രജ്ഞർ
സൗഹിർ ബെൻ അമര
ടുണീഷ്യൻ നടിയാണ് സൗഹിർ ബെൻ അമര (ജനനം 27 നവംബർ 1985).
ജീവചരിത്രം
ഒരു നയതന്ത്രജ്ഞന്റെ മകളായ അവർ ടുണീഷ്യയിലേക്ക് പോകുന്നതിനുമുമ്പ് ആറുവയസ്സുവരെ പാരീസിൽ താമസിച്ചു. ചെറുപ്പം മുതലേ കലയോട് അഭിനിവേശമുള്ള അവർ പതിനാറാമത്തെ വയസ്സിലാണ് കല ശരിക്കും അവരുടെ തൊഴിലാക്കി മാറ്റാൻ തീരുമാനിച്ചത്. ബെൻ അമരയുടെ പിതാവ് ഹൈസ്കൂൾ പഠനകാലത്ത് അസുഖബാധിതനായിരുന്നു. പക്ഷേ അവർ ബിരുദാനന്തര ബിരുദം നേടി. തുടർന്ന് ലാ മനൗബയിലെ ഹയർ ഇൻസ്റ്റിറ്റ്യൂട്ട് ഓഫ് മൾട്ടിമീഡിയ ആർട്സിൽ പഠിച്ചു. അവിടെ അവർക്ക് ഓഡിയോവിഷ്വൽ ഡിപ്ലോമ ലഭിച്ചു. അവർ ഒരു സംവിധായകയാകാൻ പരിശീലനം നേടിയെങ്കിലും തന്റെ സീനിയർ പ്രോജക്റ്റ് മുതൽ അഭിനയത്തിൽ ശ്രദ്ധ കേന്ദ്രീകരിച്ചു.
2008 ൽ മക്തൂബ്, ചൗഫ്ലി ഹാൽ പരമ്പരകളിലൂടെയാണ് ടെലിവിഷനിൽ അവരുടെ കരിയർ ആരംഭിച്ചത്. 2010 ൽ മിൻ അയം മിലിഹയിൽ മലീഹയായി അഭിനയിച്ചു. റിധാ ബഹി സംവിധാനം ചെയ്ത ആൽവേസ് ബ്രാൻഡോ (2011) എന്ന സിനിമയിലൂടെയാണ് ബെൻ അമര സിനിമയിൽ അരങ്ങേറ്റം കുറിച്ചത്. അവർ പ്രതീകാത്മക വേഷമായ സെന ചെയ്തു. അവസാന നിമിഷം ആ വേഷത്തിന്റെ അഭിനയത്തിന് തിരഞ്ഞെടുത്ത നടിയെ സംവിധായകന് ഇഷ്ടപ്പെടാത്തതിനാൽ ബെൻ അമരക്ക് അഭിനയിക്കാൻ അവസരം ലഭിച്ചു. 2012 ൽ, ബെൻ അമര ഹിജാബിലെ പ്രശ്നങ്ങൾ കൈകാര്യം ചെയ്യുന്ന നൂറി ബൗസിദ് സംവിധാനം ചെയ്ത മില്ലെഫ്യൂയിൽ എന്ന ചിത്രത്തിൽ ഐച്ചയായി അഭിനയിച്ചു.
2013 ൽ, യവ്‌മിയത്ത് ഇമ്രാ എന്ന മിനിസിരീസിൽ അവർ ഡോണിയയുടെ വേഷം ചെയ്തു. 2019 ൽ ബെൻ അമര ചരിത്രപരമായ സോപ്പ് ഓപ്പറ കിംഗ്ഡംസ് ഓഫ് ഫയർ എന്ന ചിത്രത്തിൽ അഭിനയിച്ചു. അല എഡ്ഡിൻ സ്ലിം സംവിധാനം ചെയ്ത സോർട്ടിലേജ് (2019) എന്ന ചിത്രത്തിൽ അവർക്ക് ഒരു പ്രധാന വേഷം ഉണ്ടായിരുന്നു. അതിന്റെ തിരക്കഥയിൽ അവർ ആകർഷിക്കപ്പെട്ടു, ഒരു വനത്തിൽ നിന്ന് മാറിയതിനുശേഷം അവളുടെ കഥാപാത്രം സൈനികനെ കണ്ടുമുട്ടുന്നു. കാൻ ചലച്ചിത്രമേളയിൽ ഈ സിനിമ പ്രദർശിപ്പിക്കപ്പെട്ടു. അവർ സിനിമയെ സിനിമ ഓഫ് പെർസെപ്ഷൻ എന്ന് വിളിച്ചു.
ബെൻ അമര അറബ് വസന്തത്തെ പിന്തുണയ്ക്കുകയും പങ്കെടുക്കുകയും ചെയ്തു. കഞ്ചാവ് നിയമവിധേയമാക്കുന്നതിനെ അവർ എതിർക്കുന്നു. പക്ഷേ അതുമായി ബന്ധപ്പെട്ട പിഴകൾ കുറയ്ക്കുന്നതിനെ പിന്തുണയ്ക്കുന്നു. തന്റെ അനുയോജ്യമായ വേഷം ഒരു ടോംബോയ് കഥാപാത്രമായിരിക്കുമെന്ന് അവർ പറഞ്ഞിട്ടുണ്ട്.
പുറംകണ്ണികൾ
വർഗ്ഗം:1985-ൽ ജനിച്ചവർ വർഗ്ഗം:ടുണീഷ്യൻ ചലച്ചിത്രനടിമാർ
സോവിയറ്റ് യൂണിയനിലെ കൂട്ടുടമ സംവിധാനം
ലഘുചിത്രം|327x327ബിന്ദു|"Strengthen working discipline in collective farms" – Soviet propaganda poster issued in Azerbaijan, 1933 ജോസഫ് സ്റ്റാലിൻറെ ഭരണകാലത്ത് സോവിയറ്റ് യൂണിയനിൽ നടപ്പിലാക്കിയ ഭൂപരിഷ്ക്കരണ നടപടി കൂട്ടുടമ സംവിധാനം എന്ന പേരിലാണ് അറിയപ്പെടുന്നത്.(Коллективизация). 1928 മുതല്ർ 1940 വരെയുള്ള കാലത്ത് കാർഷിക മേഖലയിൽ നടപ്പിലാക്കിയ പ്രസ്തുത പദ്ധതി 1948 മുതൽ 1952 വരെയുള്ള കാലത്താണ് റഷ്യയുടെ പടിഞ്ഞാറൻ പ്രവിശ്യകളിൽ നടപ്പിലാക്കിയിരുന്നത്.സോവിയറ്റ് യൂണിയനിലെ ആദ്യ പഞ്ചരവത്സര പദ്ധതിയോടെയായിരുന്നു തുടക്കം. വ്യക്തിഗത ഭൂമികളെ പൊതുവായ ഉടമസ്ഥതയിൽ കൊണ്ടുവന്ന് കൂട്ടുകൃഷി നടത്തുന്ന പദ്ധതിയായിരുന്നു ഇത്. കോൽഗൂസ്, സൗവോസ് എന്നിങ്ങനെയുള്ള കൂട്ടുകൃഷിയായിരുന്നു റഷ്യയിലുണ്ടായിരുന്നത്. വ്യക്തിഗത ഭൂമി കൂട്ടുസംരംഭത്തിലേക്ക് മാറുന്നതോടെ ഉത്പാദനവും വിതരണവും വർദ്ദിക്കുമെന്നായിരുന്നു. സോവിയറ്റ് നേതൃത്വം ആത്മവിശ്വാസം പ്രകടിപ്പിച്ചത്. നഗര ജനതക്ക് ഭക്ഷണം വിതരണം ചെയ്യാനും വ്യവസായങ്ങൾക്ക് അസംസ്കൃത വസ്തുക്കൾ ലഭ്യമാക്കാനും കാർഷികോത്പ്പന്നങ്ങളുടെ കയറ്റുമതിക്കുമെല്ലാം ഈ കൂട്ടുകൃഷി സംരംഭം ഉപകരിക്കുമെന്നും നേതൃത്വം വിശ്വസിച്ചു. കാർഷികോദ്പാദന വിതരണ പ്രതിസന്ധി മറികടക്കാനുള്ള പരിഹാരമെന്ന നിലയിലാണ് ആസുത്രകർ ഈ പദ്ധതിയെ വിലയിരുത്തിയത്. എന്നാൽ പദ്ധതി പരാജയപ്പെട്ടതോടെ അതിവേഗം വ്യവസായവത്കരണ പദ്ധതിക്ക് തുടക്കം കുറിച്ചു.
വൺ യുഐ
Android 9 "Pie" -ലും അതിനുശേഷമുള്ള പതിപ്പുകളിലും പ്രവർത്തിക്കുന്ന Android ഉപകരണങ്ങൾക്കായി Samsung Electronics വികസിപ്പിച്ച ഒരു ഉപയോക്തൃ ഇന്റർഫേസ് (UI) ആണ് One UI. സാംസങ് എക്‌സ്പീരിയൻസ്, ടച്ച്‌വിസ് എന്നിവയുടെ വിജയത്തോടെ, വലിയ സ്‌മാർട്ട്‌ഫോണുകൾ ഉപയോഗിക്കുന്നത് എളുപ്പമാക്കുന്നതിനും കൂടുതൽ ദൃശ്യപരമായി ആകർഷകമാക്കുന്നതിനും വേണ്ടിയാണ് ഇത് രൂപകൽപ്പന ചെയ്‌തിരിക്കുന്നത്. കൂടുതൽ വ്യക്തത നൽകുന്നതിന്, ഉപയോക്താവിന്റെ ഫോണിന്റെ വർണ്ണത്തെ അടിസ്ഥാനമാക്കിയുള്ള നിറങ്ങളുമായി പൊരുത്തപ്പെടുന്നതിന് UI-യുടെ ചില ഘടകങ്ങൾ ട്വീക്ക് ചെയ്യുന്നു. ഇത് 2018 ലെ സാംസങ് ഡെവലപ്പർ കോൺഫറൻസിൽ പ്രഖ്യാപിച്ചു, ഗാലക്‌സി എസ് 10 സീരീസ്, ഗാലക്‌സി ബഡ്‌സ്, ഗാലക്‌സി ഫോൾഡ് എന്നിവയ്‌ക്കൊപ്പം 2019 ഫെബ്രുവരിയിൽ ഗാലക്‌സി അൺപാക്ക്‌ഡിൽ അനാച്ഛാദനം ചെയ്തു.
സാംസങ് ഗൂഗിളുമായി സഹകരിച്ച് വികസിപ്പിച്ച അവരുടെ സ്മാർട്ട് വാച്ച് ടൈസൻ, വെയർ ഒഎസ് പ്ലാറ്റ്‌ഫോമിനുള്ള സോഫ്റ്റ്‌വെയർ പാളി കൂടിയാണിത്. 2021-ലെ കണക്കനുസരിച്ച്, ഗാലക്‌സി ബുക്ക് ഉപകരണങ്ങളിലെ മൈക്രോസോഫ്റ്റ് വിൻഡോസ് പ്ലാറ്റ്‌ഫോമിനുള്ള സോഫ്റ്റ്‌വെയർ പാളി കൂടിയാണിത്.
ഫീച്ചറുകൾ
സാംസങ്ങിന്റെ ഹാർഡ്‌വെയറും സോഫ്‌റ്റ്‌വെയറും "തികഞ്ഞ യോജിപ്പിൽ ഒരുമിച്ച് പ്രവർത്തിക്കാനും" വലിയ സ്‌ക്രീൻ സ്‌മാർട്ട്‌ഫോണുകളിൽ കൂടുതൽ "സ്വാഭാവിക" അനുഭവം നൽകാനുമുള്ള ലക്ഷ്യത്തിന്റെ ഭാഗമായാണ് ഒരു യുഐ രൂപകൽപ്പന ചെയ്തിരിക്കുന്നത്. സാംസങ് എക്സ്പീരിയൻസ് യുഎക്സിൽ ഉണ്ടായിരുന്ന മിക്ക സവിശേഷതകളും ഒരു യുഐ പ്രദർശിപ്പിക്കുന്നു. സാംസങ്ങിന്റെ പല സിസ്റ്റം ആപ്ലിക്കേഷനുകളിലെയും ഒരു പ്രമുഖ ഡിസൈൻ പാറ്റേൺ പൊതുവായ സവിശേഷതകളും ഉപയോക്തൃ ഇന്റർഫേസ് ഘടകങ്ങളും മനഃപൂർവ്വം സ്‌ക്രീനിന്റെ മധ്യഭാഗത്ത് മുകളിൽ സ്ഥാപിക്കുക എന്നതാണ്. ഒരു കൈകൊണ്ട് ഉപകരണം ഉപയോഗിക്കുമ്പോൾ ഉപയോക്താവിന്റെ തള്ളവിരൽ ഉപയോഗിച്ച് എത്തിച്ചേരുന്നത് ഇത് അവരെ എളുപ്പമാക്കുന്നു.
സമാനമായ കാരണങ്ങളാൽ, ആപ്പുകൾ അവരുടെ പ്രധാന ഉള്ളടക്കം സ്ക്രീനിന്റെ ലംബമായ മധ്യഭാഗത്തേക്ക് തള്ളുന്നതിന് വലിയ തലക്കെട്ടുകൾ ഉപയോഗിക്കുന്നു. നാവിഗേഷൻ ബാർ ആംഗ്യങ്ങളുടെയും സാധാരണ 3-ബട്ടൺ സിസ്റ്റത്തിന്റെയും ഉപയോഗത്തെ പിന്തുണയ്‌ക്കുന്നു, അതേസമയം ഒരു സിസ്റ്റം-വൈഡ് "നൈറ്റ് മോഡ്" ചേർത്തു (ഇത് UI ഘടകങ്ങൾക്കും പിന്തുണയ്‌ക്കുന്ന ആപ്ലിക്കേഷനുകൾക്കും ഇരുണ്ട വർണ്ണ സ്കീം നൽകുന്നു). ആൻഡ്രോയിഡ് പൈ അപ്‌സ്ട്രീം പോലെ, സമീപകാല ആപ്പുകളുടെ അവലോകന സ്‌ക്രീൻ മുൻ പതിപ്പുകളുടെ ലംബ ലേഔട്ടിൽ നിന്ന് വ്യത്യസ്തമായി ഒരു തിരശ്ചീന ലേഔട്ട് ഉപയോഗിക്കുന്നു.
2019–2021
2020 ഓഗസ്റ്റ് 5 മുതൽ, ഇനിപ്പറയുന്ന ഉപകരണങ്ങൾക്കായി സാംസങ് മൂന്ന് വർഷം വരെ ഒരു യുഐയും ഓപ്പറേറ്റിംഗ് സിസ്റ്റം അപ്‌ഡേറ്റുകളും നാല് വർഷത്തെ സുരക്ഷാ അപ്‌ഡേറ്റുകളും വാഗ്ദാനം ചെയ്യുന്നു.
2021–ഇന്ന് വരെ
2022 ഫെബ്രുവരി 9 മുതൽ, 2021-ലും അതിനുശേഷവും വിൽക്കുന്ന മുൻനിര ഉപകരണങ്ങൾക്കും 2022-ലും അതിനുശേഷവും വിൽക്കുന്ന മിഡ് റേഞ്ച് ഉപകരണങ്ങൾക്ക് നാല് വർഷം വരെ ഒരു യുഐയും ഓപ്പറേറ്റിംഗ് സിസ്റ്റം അപ്‌ഡേറ്റുകളും അഞ്ച് വർഷത്തെ സുരക്ഷാ അപ്‌ഡേറ്റുകളും Samsung വാഗ്ദാനം ചെയ്യുന്നു. ഇതിൽ ഇനിപ്പറയുന്ന ഉപകരണ ശ്രേണി ഉൾപ്പെടുന്നു.
ഒരു UI 1
വൺ യുഐ 1.0, ആൻഡ്രോയിഡ് 9 "പൈ" യിൽ, വൺ യുഐയുടെ ആദ്യ പതിപ്പാണ്, വിവിധ ആപ്ലിക്കേഷനുകൾക്കിടയിൽ കൂടുതൽ പ്രചാരം നേടുന്ന നിരവധി സവിശേഷതകൾ കൊണ്ടുവന്നു. ആദ്യമായും പ്രധാനമായും, ഇരുണ്ട ഇടങ്ങളിൽ കാണുന്നത് ഉപയോക്താവിന്റെ കണ്ണുകളിൽ എളുപ്പമാക്കുന്നതിന് ഡാർക്ക് മോഡ് ചേർത്തു. ഈ ഫീച്ചർ നിരവധി ആപ്പുകളിൽ ഉൾപ്പെടുത്തി, ഒടുവിൽ iOS 13, Android 10 എന്നിവയിലേക്ക് കൊണ്ടുവന്നു. ആദ്യ പതിപ്പിൽ നേറ്റീവ് സ്‌ക്രീൻഷോട്ട് എഡിറ്റിംഗ് ടൂളുകൾ, റിഫൈൻഡ് കർവുകൾ, എല്ലായ്‌പ്പോഴും-ഓൺ ഡിസ്‌പ്ലേയിലേക്കുള്ള പരിഷ്‌ക്കരണങ്ങൾ (കാണിക്കാൻ ടാപ്പുചെയ്യുക), ബിക്‌സ്‌ബി ബട്ടൺ റീമാപ്പ് ചെയ്യുന്നതിനുള്ള പിന്തുണയുള്ള നവീകരിച്ച ബിക്‌സ്‌ബി, ഉപകരണം നാവിഗേറ്റ് ചെയ്യുന്നതിനുള്ള ഒരു പുതിയ മാർഗം എന്നിവയും കൊണ്ടുവന്നു: ആംഗ്യങ്ങൾ ഫെബ്രുവരിയിൽ പുറത്തിറങ്ങി. 20, 2019.
ആൻഡ്രോയിഡ് 9 “പൈ” ജെസ്റ്റർ പിന്തുണയോടെയാണ് വന്നതെങ്കിലും, ഇത് പിക്‌സൽ ഉപകരണങ്ങളിലും സ്റ്റോക്ക് എഒഎസ്പി ഉപകരണങ്ങളിലും മാത്രമേ ലഭ്യമായിരുന്നുള്ളൂ, കൂടാതെ നിരവധി ഉപയോക്താക്കൾ 'പാതി ചുട്ടുപഴുപ്പിച്ചതായി' പറയപ്പെടുന്നു. എന്നിരുന്നാലും, ഒരു യുഐ ഇൻസ്റ്റാൾ ചെയ്ത ഉപകരണങ്ങളിൽ നാവിഗേറ്റ് ചെയ്യുന്നതിനായി സാംസങ് സ്വന്തം ജെസ്ചർ സിസ്റ്റം സൃഷ്ടിക്കാൻ തീരുമാനിച്ചു. ഇത് നേടുന്നതിന്, നാവിഗേറ്റ് ചെയ്യുന്നതിന് ഉപയോക്താവ് 'ബട്ടണുകളുടെ' മൂന്ന് സ്ഥാനങ്ങളിൽ ഉപകരണത്തിന്റെ താഴെ നിന്ന് മുകളിലേക്ക് സ്വൈപ്പ് ചെയ്യണം. ആംഗ്യ സംവിധാനത്തിന് സമ്മിശ്ര അവലോകനങ്ങൾ ലഭിച്ചു. ഒരു UI 1.0 2018 നവംബർ 7-ന് പുറത്തിറങ്ങി.
വൺ യുഐ 1.1, ഒരു യുഐയുടെ ചെറിയ അപ്‌ഡേറ്റ്, കുറച്ച് ക്യാമറ, ഫിംഗർപ്രിന്റ്, ഫേഷ്യൽ റെക്കഗ്നിഷൻ സ്റ്റെബിലിറ്റി ഫിക്സുകളും പെർഫോമൻസ് ഒപ്റ്റിമൈസേഷനുകളും കൊണ്ടുവന്നു. Galaxy S10 സീരീസ്, Galaxy A സീരീസ്, Galaxy Fold എന്നിവയ്‌ക്കൊപ്പം ഒരു UI 1.1 പുറത്തിറങ്ങി. Galaxy S8, Note 8, S9, Note 9 ശ്രേണിയിൽ ഈ അപ്‌ഡേറ്റ് ലഭ്യമല്ല.
ഒരു യുഐ 1.5, മറ്റൊരു ചെറിയ അപ്‌ഡേറ്റ്, ഒരു നേറ്റീവ് സ്‌ക്രീൻ റെക്കോർഡർ, ഉയർന്ന സിസ്റ്റം പ്രകടനത്തിനുള്ള "പവർ മോഡ്" എന്നിവയും മൈക്രോസോഫ്റ്റുമായി സഹകരിച്ച് വിൻഡോസ് പിന്തുണയിലേക്കുള്ള എക്‌സ്‌ക്ലൂസീവ് നേരത്തെ ആക്‌സസ് ലിങ്കും നൽകുന്നു. 2019 ഓഗസ്റ്റ് 23-ന് Galaxy Note10 സീരീസ് ഉപകരണങ്ങളോടൊപ്പം ഇത് ലോഞ്ച് ചെയ്തു.
ഒരു യുഐ 2
വൺ യുഐ 2.0, വൺ യുഐയിലേക്കുള്ള രണ്ടാം തലമുറ അപ്‌ഡേറ്റ് ( ആൻഡ്രോയിഡ് 10 പവർ ചെയ്യുന്നത്), ഗാലക്‌സി ഉപയോക്താക്കൾക്ക് സ്‌കിന്നഡ് ഡിജിറ്റൽ വെൽബീയിംഗ് അനുഭവം നൽകുന്നു, ഡിവൈസ് കെയർ പോലുള്ള ചില ഡിഫോൾട്ട് ആപ്പുകളിൽ കൂടുതൽ പരിഷ്‌ക്കരിച്ച യുഐ, ദ്രുത ക്രമീകരണങ്ങളിലെ ക്ലോക്ക് പൊസിഷൻ, നേറ്റീവ് സ്‌ക്രീൻ റെക്കോർഡർ, പുതിയ Android 10 ജെസ്‌ചർ സിസ്റ്റം, ഡൈനാമിക് ലോക്ക് സ്‌ക്രീൻ (ഓരോ അൺലോക്കിനും വ്യത്യസ്‌ത വാൾപേപ്പറുകൾ), ഫയലുകളിലെ ട്രാഷ് ഫോൾഡർ, നേറ്റീവ് Android Auto, ഹാർഡ് ലൊക്കേഷൻ അനുമതി ആക്‌സസ് എന്നിവ. ഒരു UI 2.0 ഇതിനകം തന്നെ Galaxy S10, Note 10, Galaxy S9, Note 9 എന്നിവയിലേക്ക് 2019 ഡിസംബർ 3-ന് പുറത്തിറങ്ങി.
One UI 2.1, പുറത്തിറക്കിയ One UI 2.0-നുള്ള ചെറിയ അപ്ഡേറ്റ്, 120-നെ പിന്തുണയ്ക്കുന്ന Galaxy ഉപകരണങ്ങൾക്ക് പിന്തുണ നൽകുന്നു Hz പുതുക്കിയ നിരക്ക്, ദ്രുത പങ്കിടൽ, സംഗീതം പങ്കിടൽ, അധിക ക്യാമറ മോഡുകൾ, തത്സമയ അടിക്കുറിപ്പുകൾക്കുള്ള നേറ്റീവ് പിന്തുണ. ഗാലക്‌സി എസ് 20 സീരീസും ഗാലക്‌സി ഇസഡ് ഫ്ലിപ്പും ഉപയോഗിച്ചാണ് ഇത് ആദ്യം പുറത്തിറക്കിയത്. Galaxy S9, S10, Note 9, Note 10, Galaxy Fold, കൂടാതെ Galaxy A (2020) ഉപകരണങ്ങൾ എന്നിവ 2020 ഫെബ്രുവരി 24-ന് സോഫ്റ്റ്‌വെയർ അപ്‌ഡേറ്റായി തിരഞ്ഞെടുത്തു.
ഒരു യുഐ 3
ആൻഡ്രോയിഡ് 11 അടിസ്ഥാനമാക്കിയുള്ള ഒരു UI 3.0, 2020 ഡിസംബർ 2 മുതൽ Galaxy S20 ഉപകരണങ്ങൾക്കായി പുറത്തിറങ്ങി. അർദ്ധസുതാര്യമായ അറിയിപ്പ് പാനൽ, ഹ്രസ്വ അറിയിപ്പുകൾ, ഫിസിക്കൽ വോളിയം കീകൾക്കൊപ്പം ഉപകരണത്തിന്റെ വലത്തോട്ടോ ഇടത്തോട്ടോ സ്ഥാപിച്ചിരിക്കുന്ന പുതിയ വോളിയം നിയന്ത്രണങ്ങൾ, ചെറുതായി മെച്ചപ്പെടുത്തിയ വിജറ്റുകൾ, മുഴുവൻ യുഐയിലുടനീളമുള്ള സുഗമമായ ആനിമേഷനുകളും സംക്രമണങ്ങളും പോലുള്ള ശ്രദ്ധേയമായ കുറച്ച് പുനരവലോകനങ്ങൾ അപ്‌ഡേറ്റിൽ ഉൾപ്പെടുന്നു.
ഗ്യാലക്‌സി എസ്21 സീരീസിനൊപ്പം ആദ്യം പുറത്തിറക്കിയ വൺ യുഐ 3-നുള്ള ചെറിയ അപ്‌ഡേറ്റായ വൺ യുഐ 3.1, 2021 ഫെബ്രുവരി 17-ന് ഗാലക്‌സി എസ് 20 സീരീസ് മുതൽ മറ്റ് പിന്തുണയ്‌ക്കുന്ന ഗാലക്‌സി ഉപകരണങ്ങളിലേക്ക് റോൾ ചെയ്യാൻ തുടങ്ങി. ശ്രദ്ധേയമായ ഉപയോക്തൃ ഇന്റർഫേസ് മാറ്റങ്ങളൊന്നുമില്ല. മെച്ചപ്പെട്ട ടച്ച് ഓട്ടോഫോക്കസ്, ഓട്ടോ എക്‌സ്‌പോഷർ കൺട്രോളർ, മെച്ചപ്പെട്ട സിംഗിൾ ടേക്ക് ഫീച്ചർ, ഒബ്‌ജക്റ്റ് ഇറേസർ, മൾട്ടി മൈക്ക് റെക്കോർഡിംഗ്, ഐ കംഫർട്ട് ഷീൽഡ്, പ്രൈവറ്റ് ഷെയർ തുടങ്ങിയ സോഫ്റ്റ്‌വെയർ നിർവ്വഹണങ്ങൾ തുടങ്ങി നിരവധി പുതിയ ക്യാമറ ഫീച്ചർ മെച്ചപ്പെടുത്തലുകൾ ഇതിൽ അടങ്ങിയിരിക്കുന്നു.
One UI 3.1.1, 2021 ഓഗസ്റ്റ് 31-ന് One UI 3-നുള്ള ഒരു ചെറിയ അപ്‌ഡേറ്റ്, 2021 ഓഗസ്റ്റ് 11-ന് Galaxy Z Fold 3- നൊപ്പം ആദ്യം പുറത്തിറക്കി.മെച്ചപ്പെടുത്തിയ മൾട്ടി-വിൻഡോ, ടാസ്‌ക്-സ്വിച്ചിംഗ് ഫീച്ചറുകൾ എന്നിവയ്‌ക്കൊപ്പം മൾട്ടിടാസ്‌ക്കിങ്ങിനെ കുറിച്ചുള്ള കുറച്ച് ഫീച്ചറുകൾ ഇത് അവതരിപ്പിച്ചു, കൂടാതെ വലിയ സ്‌ക്രീൻ പ്രയോജനപ്പെടുത്തുന്നതിന് കൂടുതൽ ആപ്പുകൾ ഒപ്റ്റിമൈസ് ചെയ്‌തു.
ഒരു യുഐ 4
ആൻഡ്രോയിഡ് 12 അടിസ്ഥാനമാക്കിയുള്ള വൺ യുഐ 4.0, വൺ യുഐയുടെ നാലാം തലമുറയാണ്. ഇത് 2021 നവംബർ 15 ന് Galaxy S21 സീരീസിലേക്ക് റിലീസ് ചെയ്തു. ഒരു യുഐ 4.0 ഇഷ്‌ടാനുസൃതമാക്കൽ, സ്വകാര്യത, സാംസങ്ങിന്റെ വികസിക്കുന്ന ആവാസവ്യവസ്ഥയിലേക്കുള്ള ആക്‌സസ് എന്നിവയിൽ ശ്രദ്ധ കേന്ദ്രീകരിക്കുന്നു.
വൺ യുഐ 4.1, വൺ യുഐ 4.0-ന്റെ ചെറിയ അപ്‌ഡേറ്റ്, സാംസങ് ഗാലക്‌സി എസ് 22 സീരീസിനൊപ്പം ആദ്യം പുറത്തിറക്കി. ഇത് ചെറിയ മാറ്റങ്ങൾ വരുത്തി, എന്നിരുന്നാലും സ്മാർട്ട് കലണ്ടർ, വെർച്വൽ റാം (2, 4, 6 അല്ലെങ്കിൽ 8 ജിബി മുതൽ), പുനർരൂപകൽപ്പന ചെയ്ത പാലറ്റ് പിക്കർ, സ്മാർട്ട് വിഡ്ജറ്റുകൾ, പ്രത്യേക ഇടത്/വലത് ഓഡിയോ ബാലൻസ് എന്നിവ തിരഞ്ഞെടുക്കാനുള്ള ഓപ്ഷൻ ചേർത്തു. അധിക തെളിച്ചം ടോഗിൾ, കൂടുതൽ ക്യാമറകളിൽ പ്രോ മോഡ്, നൈറ്റ് മോഡ് പോർട്രെയ്റ്റുകൾ, മറ്റ് ചെറിയ മാറ്റങ്ങൾ.
Android 12L അടിസ്ഥാനമാക്കിയുള്ള One UI 4.1.1 (Android 12-മായി തെറ്റിദ്ധരിക്കേണ്ടതില്ല), 2022 ഓഗസ്റ്റ് 23-ന് ഒരു UI 4.0-നുള്ള ഒരു ചെറിയ അപ്‌ഡേറ്റാണ്, Galaxy Z Flip 4, Galaxy Z Fold 4 എന്നിവയ്‌ക്കൊപ്പം ആദ്യം പുറത്തിറക്കിയതാണ് ഈ അപ്‌ഡേറ്റ്. മൾട്ടിടാസ്‌ക്കിങ്ങിനും ഫോൾഡബിൾ സ്‌മാർട്ട്‌ഫോണുകൾക്കും (ഗാലക്‌സി ഇസഡ് ഫോൾഡ് ലൈൻ), വലിയ സ്‌ക്രീൻ ടാബ്‌ലെറ്റുകൾക്കും (ഗാലക്‌സി ടാബ് ലൈൻ) ഒപ്റ്റിമൈസേഷനുകൾക്കും ഇത് കൂടുതൽ മെച്ചപ്പെടുത്തലുകൾ നൽകുന്നു.
ഒരു യുഐ 5
ആൻഡ്രോയിഡ് 13 അടിസ്ഥാനമാക്കി 2022 ഒക്ടോബർ 12-ന് പ്രഖ്യാപിച്ച വൺ യുഐ 5.0, വൺ യുഐയുടെ അഞ്ചാം തലമുറ പതിപ്പാണ്. Samsung Galaxy Z Flip 4, Samsung Galaxy Z Fold 4 എന്നിവ പോലെയുള്ള മറ്റ് നിരവധി മോഡലുകൾക്കൊപ്പം സാംസങ്ങിന്റെ Samsung Galaxy S22 സീരീസിനായി ഇത് 24 ഒക്ടോബർ 2022-ന് എല്ലാവർക്കുമായി റിലീസ് ചെയ്യുന്നു, പിന്നീട് പഴയ മോഡലുകളിലേക്ക് അപ്‌ഡേറ്റ് വരുന്നു.
റാം പ്ലസ് ഫീച്ചർ ഓഫാക്കാനുള്ള കഴിവും ചില സവിശേഷതകളും മാറ്റങ്ങളും ഉൾപ്പെടുന്നു, മുമ്പ് ഉപയോക്താക്കൾക്ക് ഇത് പൂർണ്ണമായും ഓഫാക്കുന്നതിന് പകരം 2GB ആയി പരിമിതപ്പെടുത്താം, കൂടാതെ iOS 16- ന് സമാനമായ ലോക്ക് സ്‌ക്രീൻ ഇഷ്‌ടാനുസൃതമാക്കുന്നതിനുള്ള പുനർരൂപകൽപ്പന ചെയ്‌ത രീതിയും ഉൾപ്പെടുന്നു. ഒരു യുഐ ഇഷ്‌ടാനുസൃതമാക്കാൻ കൂടുതൽ വഴികൾ അനുവദിച്ചുകൊണ്ട്, നിങ്ങളെ മെറ്റീരിയലിനെ പിന്തുണയ്ക്കുന്ന ചില മൂന്നാം കക്ഷി ആപ്പുകൾക്കൊപ്പം മിക്ക Google, Samsung ആപ്പുകളിലേക്കും നിങ്ങൾ മെറ്റീരിയൽ വിപുലീകരിച്ചു. ഒരു യുഐ 5, യുഐയിലുടനീളം കൂടുതൽ പരിഷ്കൃത രൂപത്തിനായി പുതുക്കിയ ഐക്കണുകളും നൽകുന്നു.
One UI 5.1, One UI 5.0-നുള്ള ചെറിയ അപ്‌ഡേറ്റ്, 2023 ഫെബ്രുവരി 1-ന് പ്രഖ്യാപിക്കുകയും Samsung Galaxy S23 സീരീസിനായി 2023 ഫെബ്രുവരി 13-ന് പുറത്തിറക്കുകയും ചെയ്തു. നിരവധി പുതിയ മൾട്ടിടാസ്‌കിംഗ് ഫീച്ചറുകൾ, കാലാവസ്ഥ, പുതിയ ബാറ്ററി വിജറ്റ്, ക്രമീകരണങ്ങൾ, സ്‌പോട്ടിഫൈ നിർദ്ദേശങ്ങൾ, ക്യാമറ, ഗാലറി ഫീച്ചറുകൾ, സെൽഫികൾക്കായി കളർ ടോൺ മാറ്റാനുള്ള കഴിവ്, മെച്ചപ്പെടുത്തിയ ഇമേജ് റീമാസ്റ്ററിംഗ്, നവീകരിച്ച ഇൻഫോ ഡിസ്‌പ്ലേ തുടങ്ങിയ മെച്ചപ്പെടുത്തലുകളും ഇത് കൊണ്ടുവന്നു.
ഒരു UI കോർ
ബജറ്റിന് അനുയോജ്യമായ എ, എഫ്, എം സീരീസ് ലോ, മിഡ് റേഞ്ച് ഉപകരണങ്ങൾ ലക്ഷ്യമിട്ടുള്ള ഒറിജിനൽ വൺ യുഐ ഫീച്ചറിന്റെ സ്ലിംഡ് ഡൗൺ പതിപ്പാണ് വൺ യുഐ കോർ. സിസ്റ്റത്തിന്റെ ഈ വകഭേദങ്ങൾക്ക് സാധാരണ വേരിയന്റിനേക്കാൾ ഭാരം കുറഞ്ഞ ഫീച്ചറുകളാണുള്ളത്, എന്നാൽ സോഫ്റ്റ്‌വെയർ ഉപയോഗിക്കുന്ന മോഡലുകൾക്കനുസരിച്ച് ഫീച്ചർ ലഭ്യത വ്യത്യാസപ്പെടാം.
സലാമജാർവി ദേശീയോദ്യാനം
സലാമജാർവി ദേശീയോദ്യാനം (ഫിന്നിഷ്: Salamajärven kansallispuisto) ഫിൻലാൻറിലെ മദ്ധ്യ ഒസ്ടേോബോത്‍നിയ, മദ്ധ്യ ഫിൻലാൻറ് മേഖലകളിൽ, പെർഹോ, കിവിജാർവി, കിന്നുല മുനിസിപ്പാലിറ്റികളിലായി സ്ഥിതിചെയ്യുന്ന ഒരു ദേശീയോദ്യാനമാണ്. സലാമജാർവി ദേശീയോദ്യാനം സ്യൂമെൻസെൽക്കയുടെ പരുക്കൻ നീർത്തട പ്രദേശത്താണ് സ്ഥിതി ചെയ്യുന്നത്. ഈ ബൃഹത്തായ, ജനവാസമില്ലാത്ത പ്രദേശം, പ്രത്യേകിച്ച് വൈവിധ്യമാർന്ന ചേറുനിലങ്ങളിലെ ആവാസവ്യവസ്ഥകൾക്കും അതിലെ വന്യമൃഗങ്ങൾക്കും പേരുകേട്ടതാണ്.
അവലംബം
വർഗ്ഗം:ഫിന്നിഷ് ദേശീയോദ്യാനങ്ങൾ
കൊഡലമൊഗറു
ഗതാഗതം
പ്രാദേശികപാതകൾ ദേശീയപാത 66മായി ബന്ധിപ്പിച്ചിരിക്കുന്നു. അടുത്ത റയിൽവേ സ്റ്റേഷൻ മഞ്ചേശ്വരം - പാലക്കാട് പാതയിലുള്ള മഞ്ചേശ്വരം ആണ്. മാംഗളൂർ ആണ് അടുത്ത വിമാനത്താവളം.
ഭാഷകൾ
ഈ സ്ഥലം ബഹുഭാഷാ പ്രദേശമാണ്. മലയാളം, കന്നഡ എന്നിവ ഔദ്യോഗിക ആവശ്യങ്ങൾക്കും സ്കൂളുകളിലെ മാദ്ധ്യമമായും ഉപയോഗിക്കുന്നു. തുളു, ബ്യാരി, കൊങ്കണി, ഹിന്ദി, മറാത്തി, തമിഴ് എന്നിവയും കൊറഗഭാഷ പോലുള്ള ചില ആദിവാസി ഭാഷകളും ഉപയോഗിച്ചുവരുന്നു.
വിദ്യാഭ്യാസം
വിദ്യാലയങ്ങൾ:
ഭരണസംവിധാനം
ഗ്രാമ പഞ്ചായത്ത് ആണ് ഏറ്റവും താഴെയുള്ള സംവിധാനം. ഈ ഗ്രാമം മഞ്ചേശ്വരം നിയമസഭാ നിയോജകമണ്ഡലത്തിൽപ്പെട്ടതാണ്. കാസർഗോഡ് ലോകസഭാമണ്ഡലത്തിന്റെ ഭാഗമാണ് ഈ സ്ഥലം.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
സി.ആർ. രാജഗോപാലൻ
കേരളത്തിൽ നിന്നുള്ള ഒരു ഫോക്ലോർ ഗവേഷകനും, എഴുത്തുകാരനും, അധ്യാപകനും, പരിസ്ഥിതി പ്രവർത്തകനും ആയിരുന്നു സി ആർ രാജഗോപാലൻ (1957/1958 - ജനുവരി 31, 2022). നാടോടിക്കഥകളുടെയും ഗോത്ര സംസ്ക്കാരത്തിന്റെയും നിരീക്ഷണത്തിനും സംരക്ഷണത്തിനുമായി പ്രവർത്തിച്ച അദ്ദേഹം, പൈതൃകത്തെക്കുറിച്ചും നാടോടിക്കഥകളെക്കുറിച്ചുമുള്ള നിരവധി പുസ്തകങ്ങൾ എഴുതിയിട്ടുണ്ട്. കേരള ഫോക്‌ലോർ അക്കാദമിയുടെയും കേരള സംഗീത നാടക അക്കാദമിയുടെയും അവാർഡുകൾ ലഭിച്ചിട്ടുണ്ട്.
ജീവചരിത്രം
കേരളത്തിലെ തൃശൂർ ജില്ലയിലെ പെരുമ്പുള്ളിശ്ശേരിയിൽ രാമ പണിക്കരുടെയും നാരായണി അമ്മയുടെയും മകനായാണ് സി ആർ രാജഗോപാലൻ ജനിച്ചത്. സിഎൻഎൻ ഹൈസ്കൂൾ, തൃശൂർ ഗവൺമെന്റ് കോളേജ്, ശ്രീ കേരള വർമ്മ കോളേജ് എന്നിവിടങ്ങളിൽ പഠിച്ചു. തെയ്യം, കുമ്മാട്ടി, പൂതനും തിറയും, കൃഷ്ണനാട്ടം എന്നിവയിൽ ഉപയോഗിക്കുന്ന മുഖംമൂടികളുടെ നാടകീയ വശങ്ങളിലും ആധുനിക നാടക സമ്പ്രദായങ്ങളിൽ അവയുടെ പ്രസക്തിയും എന്ന വിഷയത്തിൽ കാലിക്കറ്റ് സർവകലാശാലയിൽ നിന്ന് പിഎച്ച്ഡി നേടി. തൃശൂർ കേരള വർമ്മ കോളേജിൽ അസോസിയേറ്റ് പ്രൊഫസറായും കേരള യൂണിവേഴ്സിറ്റിയിൽ ഡീനായും സേവനമനുഷ്ഠിച്ചു. കേന്ദ്ര സാംസ്‌കാരിക മന്ത്രാലയത്തിന്റെ ജൂനിയർ ഫെല്ലോഷിപ്പ് ലഭിച്ചിട്ടുള്ള അദ്ദേഹം, എത്‌നിക് മ്യൂസിക് പ്രോജക്‌റ്റും ഫോക്ക് തിയറ്ററിന്റെ ദേശീയ സൗന്ദര്യശാസ്ത്രത്തിൽ യുജിസിയുടെ മേജർ പ്രോജക്‌റ്റും ചെയ്‌തു. രാജഗോപാലൻ തൃശ്ശൂരിലെ നാട്ടറിവ് പഠനകേന്ദ്രത്തിന്റെയും, കേരള യൂണിവേഴ്‌സിറ്റി കാര്യവട്ടം കാമ്പസിലെ ഇന്റർനാഷണൽ സെന്റർ ഫോർ കേരള സ്റ്റഡീസിന്റെയും (ICKS) ഡയറക്ടറായും സേവനമനുഷ്ഠിച്ചിട്ടുണ്ട്.
നാടോടിക്കഥകളെക്കുറിച്ചുള്ള നിരവധി പുസ്തകങ്ങൾ രാജഗോപാലൻ രചിച്ചിട്ടുണ്ട്, അതുകൂടാതെ നാടൻ പാട്ടുകളുടെ ആൽബങ്ങളും ഡോക്യുമെന്ററികളും സംവിധാനം ചെയ്തിട്ടുണ്ട്. ഒപ്പം ഗ്രീസ്, ചൈന, പോളണ്ട്, ഇറ്റലി, ഇംഗ്ലണ്ട്, സ്വിറ്റ്സർലൻഡ്, റോം, ജനീവ, ഓക്സ്ഫോർഡ് എന്നിവിടങ്ങളിൽ പ്രബന്ധങ്ങൾ അവതരിപ്പിച്ചിട്ടുണ്ട്. ഡിസി ബുക്‌സിന്റെ നാട്ടറിവുകൾ എന്ന നാടോടി വിജ്ഞാനവുമായി ബന്ധപ്പെട്ട 20 പുസ്തകങ്ങളുടെ പരമ്പരയുടെ ജനറൽ എഡിറ്റർ, കൃഷി ഗീതയുടെ എഡിറ്റർ എന്നീ നിലകളിലും പ്രവർത്തിച്ചിട്ടുണ്ട്. ജനീവ ആസ്ഥാനമായുള്ള വേൾഡ് ഇന്റലക്ച്വൽ പ്രോപ്പർട്ടി ഓർഗനൈസേഷന്റെ ഹെറിറ്റേജ് നോളജ് മീറ്റിംഗിൽ അദ്ദേഹം പങ്കെടുത്തു. നാടോടി വിജ്ഞാനവുമായി ബന്ധപ്പെട്ട് ആനുകാലികങ്ങളിൽ സ്ഥിരമായി എഴുതുന്നയാളായിരുന്നു അദ്ദേഹം.
പരിസ്ഥിതി മലിനീകരണത്തിനെതിരായ വിവിധ പ്രസ്ഥാനങ്ങളിൽ സജീവമായി പങ്കെടുത്ത അദ്ദേഹം പരിസ്ഥിതി സംരക്ഷണം, ബദൽ രാഷ്ട്രീയം, ബദൽ ജീവിതശൈലി എന്നിവയുടെ പ്രധാന പിന്തുണക്കാരനായിരുന്നു. ജാപ്പനീസ് കർഷകനും തത്ത്വചിന്തകനുമായ മസനോബു ഫുകുവോക്കയുടെ ഒറ്റ വൈക്കോൽ വിപ്ലവം (One Straw Revolution) എന്ന പുസ്തകത്തിന്റെ മലയാള പരിഭാഷ പ്രസിദ്ധീകരിക്കുന്നതിൽ അദ്ദേഹത്തിന്റെ പിന്തുണ നിർണായകമായിരുന്നു.
വ്യക്തിഗത ജീവിതവും മരണവും
ശീതൾ വിഎസ് ആയിരുന്നു ഭാര്യ. 2022 ജനുവരി 31-ന് 64-ആം വയസ്സിൽ കോവിഡ് ബാധിച്ച് അദ്ദേഹം അന്തരിച്ചു. ഒരു അനുശോചന കുറിപ്പിൽ കേരള സംസ്ഥാന ഉന്നതവിദ്യാഭ്യാസ ആൻഡ് സോഷ്യൽ ജസ്റ്റിസ് മന്ത്രി ആർ. ബിന്ദു രാജഗോപാലൻറെ പേര് ഫോക്ലോർ പഠനത്തിൻറെ പര്യായമാണെന്ന് പറഞ്ഞു.
പ്രധാന കൃതികൾ
എല്ലം കത്തിയെരിയുകയാണ് (കവിതാസമാഹാരം), അലയുന്നവർ (യാത്രാവിവരണം), മുടിയേറ്റ്: നാടോടി നേരരങ്ങ്, ഫോക്‌ലോർ സിദ്ധാന്തങ്ങൾ, കാവേറ്റം: നാടൻ കലാപഠനങ്ങൾ, കറുത്തമണികളുടെ കൊയ്ത്ത്, ഗോത്രകലാവടിവുകൾ: ദേശസൗന്ദര്യബോധം, തണ്ണീർപ്പന്തൽ, ഞാറ്റുവേലക്ക് പൊട്ടുകുത്തണ്ട, കൃഷിഗീതയും ഭക്ഷ്യസുരക്ഷയും, പുഴയുടെ നാട്ടറിവുകൾ, അന്നവും സംസ്കാരവും, വരിക്കപ്ലാവിനുവേണ്ടി ഒരു വടക്കൻപാട്ട്, ആട്ടക്കോലങ്ങൾ: കേരളീയ രംഗകലാചരിത്രം, മണ്ണ്:ലാവണ്യം പ്രതിരോധം, നാട്ടുനാവ് മൊഴിമലയാളത്തിന്റെ കാതോരം, കണ്ണാടി നോക്കുമ്പോൾ, ഡയസ്പോറ ഏറുമാടങ്ങൾ , നാട്ടറിവ്-2000 ഇയേഴ്സ് ഓഫ് മലയാളി ഹെറിറ്റേജ് എന്നിവയാണ് നാട്ടറിവുകളും ഗോത്ര സംസ്കൃതിയും സംസ്കാരവും ആയി ബന്ധപ്പെട്ട് അദ്ദേഹം എഴുതിയ പ്രധാന കൃതികൾ.
എഡിറ്ററായി
ഡിസി ബുക്‌സിന്റെ നാട്ടറിവുകൾ നാടോടി വിജ്ഞാനവുമായി ബന്ധപ്പെട്ട പുസ്തക പരമ്പരയിലെ 20 പുസ്തകങ്ങളിൽ കാട്ടറിവുകൾ, നാട്ടുഭക്ഷണം, നാട്ടുവൈദ്യം, നാട്ടുസംഗീതം, സസ്യങ്ങളുടെ നാട്ടറിവ്, കടലറിവുകൾ, കൃഷി നാട്ടറിവുകൾ, നാടോടി കൈവേല,പൂക്കളും പക്ഷികളും, ജന്തുക്കളും നാട്ടറിവുകളും, നീരറിവുകൾ, പുഴയുടെ നാട്ടറിവുകൾ എന്നീ പുസ്തകങ്ങൾ അദ്ദേഹം എഡിറ്റ് ചെയ്തവയാണ്.
അവലംബങ്ങൾ
വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:ഇന്ത്യൻ ഫോക്‌ലോറിസ്റ്റുകൾ വർഗ്ഗം:കോഴിക്കോട് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:കേരള സർവ്വകലാശാലയിലെ അദ്ധ്യാപകർ വർഗ്ഗം:മലയാളം എഴുത്തുകാർ വർഗ്ഗം:2022-ൽ മരിച്ചവർ വർഗ്ഗം:1950-കളിൽ ജനിച്ചവർ വർഗ്ഗം:കോവിഡ്-19 മൂലം മരിച്ചവർ
സെബുന്നീസ
സെബ്-ഉ-നിസ (ജീവിതകാലം : 15 ഫെബ്രുവരി 1638 – 26 മെയ് 1702) ഒരു മുഗൾ രാജകുമാരിയായിരുന്നു. മുഗൾ ചക്രവർത്തിയായിരുന്ന ഔറംഗസേബിൻറയും (3 November 1618 – 3 March 1707) അദ്ദേഹത്തിൻറ പട്ടമഹിഷിയായിരുന്ന ദിൽറാസ് ബാനു ബീഗത്തിൻറെയും മൂത്ത പുത്രിയായിരുന്നു സെബ്-ഉ-നിസ. ഒരു കവയിത്രികൂടിയായിരുന്ന അവർ "മഖ്‍ഫി" (مخفی, "Hidden One") എന്ന തൂലികാനാമത്തിൽ കവിതകളെഴുതിയിരുന്നു. ജീവിതത്തിലെ അവസാന 20 വർഷങ്ങൾ ദില്ലിയിലെ സലിംഗാർ കോട്ടയിൽ അവർ പിതാവിനാൽ തടവിലാക്കപ്പെട്ടിരുന്നു എന്നു പറയപ്പെടുന്നു. ഒരു കവയിത്രിയായി അറിയപ്പെട്ടിരുന്ന അവരുടെ രചനകൾ സമാഹരിച്ച്  മരണാനന്തരമായി Diwan-i-Makhfi എന്ന പേരിൽ കവിതാസമാഹാരമാക്കിയിരുന്നു.
=ജീവിതരേഖ= അവളുടെ മുത്തച്ഛനായ ഷാജഹാൻ ചക്രവർത്തിയുടെ വാഴ്ചക്കാലത്താണ് ഔറംഗസീബിന്റെയും ഇറാനിലെ ഭരണ രാജവംശമായ സഫാവിദിലെ രാജകുമാരിയുമായ ദിൽറാസ് ഭാനു ബീഗത്തിന്റെയും മൂത്ത കുട്ടിയായി സെബുന്നീസ ജനിക്കുന്നത്. സെബുന്നീസ അവരുടെ അച്ഛന്റെ പ്രിയപ്പെട്ട മകളായിരുന്നു. അതുകൊണ്ട് തന്നെ കുറ്റം ചെയ്തവരോട്‌ പൊറുക്കാൻ അവർ അച്ഛനെ നിർബന്ധിക്കുമായിരുന്നു.
അവലംബം
വർഗ്ഗം:1637-ൽ ജനിച്ചവർ വർഗ്ഗം:1702-ൽ മരിച്ചവർ വർഗ്ഗം:മുഗൾ കാലഘട്ടത്തിലെ സ്ത്രീകൾ വർഗ്ഗം:മുഗൾ രാജകുമാരിമാർ വർഗ്ഗം:ഇന്ത്യൻ സൂഫികൾ വർഗ്ഗം:സൂഫി കവികൾ വർഗ്ഗം:17-ആം നൂറ്റാണ്ടിലെ കവികൾ വർഗ്ഗം:17-ആം നൂറ്റാണ്ടിലെ ഇന്ത്യൻ കവികൾ
കീഴ്‌മാട് ഗ്രാമപഞ്ചായത്ത്
എറണാകുളം ജില്ലയിലെ ആലുവ താലൂക്കിൽ വാഴക്കുളം ബ്ളോക്കിൽ ആലുവ ഈസ്റ്റ് വില്ലേജ് പരിധിയിൽ വരുന്ന ഗ്രാമപഞ്ചായത്താണ് 18.74 ചതുരശ്ര കിലോമീറ്റർ വിസ്തീർണ്ണമുള്ള കീഴ്മാട് ഗ്രാമപഞ്ചായത്ത്. മഹാകവി കുമാരനാശാന്റെ ഭാര്യയും, ഗ്രാമോദ്ധാരണസഭയിലെ അംഗവുമായിരുന്ന കെ.ഭാനുമതിയമ്മ കീഴ്മാട് ഗ്രാമത്തിലാണ് ജനിച്ചത്. 1955-ൽ പ്രവർത്തനമാരംഭിച്ച ഇന്ത്യയിലെ തന്നെ ഏക സഹകരണ ഫിലിം സ്റ്റുഡിയോയായ അജന്ത സ്ഥാപിതമായത് കീഴ്മാട് ഗ്രാമത്തിലാണ്.
പഴയ തിരുവിതാംകൂർ സംസ്ഥാനത്തെ ആദ്യത്തെ വില്ലേജ്‌ പഞ്ചായത്ത്‌ എന്ന പ്രത്യേകതയുമുണ്ട്‌ കീഴ്‌മാടിന്‌. കുന്നുകളും ചരിവുകളും താഴ്‌വാരങ്ങളും ഉയർന്ന പ്രദേശങ്ങളും സമതലങ്ങളുമൊക്കെ ഇടകലർന്ന്‌ ‘കീഴും’ ‘മേടും’ ആയ ഭൂപ്രകൃതിയായതുകൊണ്ട്‌ പണ്ടുതന്നെ ഈ നാടിന്‌ ‘കീഴ്‌മേട്‌’ എന്ന്‌ പേരുവീണു. പിന്നീട്‌ എങ്ങനെയോ അത്‌ ‘കീഴ്‌മാട്‌’ എന്നായി മാറി.
അനിത കുപ്പുസാമി
ഒരു തമിഴ് നാടോടി, കർണാടക ഗായികയും തമിഴ് നാടോടി കലയായ 'നാട്ടുപുര പാട്ട്' എന്ന ടെലിവിഷൻ അവതാരകയുമാണ് അനിത കുപ്പുസാമി. ചെറുപ്പം മുതലേ ഒരു ഗായികയാകാൻ അനിത ആഗ്രഹിച്ചിരുന്നു. ആലാപനം കൂടാതെ നിരവധി ടെലിവിഷൻ റിയാലിറ്റി ഷോകളിൽ വിധികർത്താവായും അനിത പ്രത്യക്ഷപ്പെട്ടിട്ടുണ്ട്. അനിത കുക്കറിയെക്കുറിച്ച് കുറച്ച് പുസ്തകങ്ങൾ എഴുതിയിട്ടുണ്ട്. കൂടാതെ ടിവിയിലെ കുക്കറി ഷോകളിൽ പ്രത്യക്ഷപ്പെട്ടിട്ടുണ്ട്.
ജീവചരിത്രം
ബാംഗ്ലൂരിൽ ജനിച്ച അനിത മേട്ടുപ്പാളയത്താണ് വളർന്നത്. കുട്ടിക്കാലം മുതൽ സംഗീതത്തിലും ആലാപനത്തിലും താൽപ്പര്യമുണ്ടായിരുന്ന അവർക്ക് ഗായികയായി തന്റെ കരിയർ തുടരാൻ കുടുംബത്തെ സമ്മതിപ്പിക്കാൻ കഴിഞ്ഞു. അവർ കോയമ്പത്തൂരിലെ അവിനാശി ലിംഗം കോളേജിൽ സംഗീതത്തിൽ നിന്ന് ബി.എ നേടി. ചെന്നൈയിലെ മദ്രാസ് സർവകലാശാലയിൽ ചേർന്ന അനിത കർണാടക സംഗീതത്തിൽ എം.എ നേടി.
മദ്രാസ് സർവ്വകലാശാലയിലെ സഹ വിദ്യാർത്ഥിയായ പുഷ്പവനം കുപ്പുസാമിയെ അവർ കണ്ടുമുട്ടി. അവർ വിവിധ മത്സരങ്ങളിലും കച്ചേരികളിലും ഒരുമിച്ച് പാടാൻ തുടങ്ങി. ഒടുവിൽ ദമ്പതികൾ വിവാഹിതരായി. ഭർത്താവ് പുഷ്പവനം കുപ്പുസാമിയിൽ നിന്ന് തമിഴ് നാടൻ കലയായ "നാട്ടുപുര പാട്ട്" പഠിച്ചു.
കരിയർ
തമിഴ് നാടോടി കലയായ "നാട്ടുപുര പാട്ട്" ആയിരുന്നു അനിതയുടെ പ്രധാന ശ്രദ്ധ. ഭർത്താവ് പുഷ്പവനം കുപ്പുസാമിക്കൊപ്പം ഇന്ത്യയിലും വിദേശത്തുമായി മൂവായിരത്തോളം കച്ചേരികൾ അവർ അവതരിപ്പിച്ചിട്ടുണ്ട്.
എയ്ഡ്‌സ്, സ്ത്രീധനം, പുകവലി, മദ്യപാനം, പെൺ ശിശുഹത്യ, ബാലവേല, പെൺകുട്ടികളുടെ വിദ്യാഭ്യാസത്തിന്റെ പ്രാധാന്യം, മുലയൂട്ടൽ എന്നിവയെക്കുറിച്ച് പ്രത്യേകമായി അവബോധം സൃഷ്ടിക്കുന്നതിനായി അനിത തന്റെ ഗാനത്തിൽ സാമൂഹിക സന്ദേശങ്ങൾ ഉൾപ്പെടുത്തി.
സ്വകാര്യ ജീവിതം
ഗായകൻ കൂടിയായ പുഷ്പവനം കുപ്പുസാമിയെയാണ് അനിത വിവാഹം ചെയ്തത്. 2013 സെപ്റ്റംബറിൽ അവർ അഖിലേന്ത്യ അണ്ണാ ദ്രാവിഡ മുന്നേറ്റ കഴകം രാഷ്ട്രീയ പാർട്ടിയിൽ ചേർന്നു.
അവലംബം
വർഗ്ഗം:ഇന്ത്യൻ നാടോടി ഗായകർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:ഇന്ത്യൻ വനിതാ നാടോടി ഗായകർ വർഗ്ഗം:വനിതാ കർണ്ണാടകസംഗീതജ്ഞർ
എസ്‌കേപ്പ്
നവാഗതനായ സർഷിക്ക് റോഷൻ സംവിധാനം ചെയ്തു, ഗായത്രി സുരേഷും ശ്രീവിദ്യ മുല്ലച്ചേരിയും പ്രധാന വേഷത്തിൽ എത്തുന്ന പാൻ ഇന്ത്യൻ ത്രില്ലർ ചിത്രമാണ് എസ്‌കേപ്പ്. മലയാളത്തിൽ ചിത്രീകരിച് കന്നഡ തെലുഗു തമിഴ് ഹിന്ദി എന്നീ ഭാഷകളിലേക് മൊഴിമാറ്റം ചെയ്താണ് ചിത്രം പ്രേക്ഷകരിൽ എത്തുക. ഇംഗ്ലീഷ് സിനിമകളിൽ കണ്ടുവരുന്ന ചിത്രീകരണ ശൈലിയിലാണ് ആണ് സിനിമ ചിത്രീകരിക്കുന്നത്. വസ്ത്രാലങ്കാരവും മേക്അപ്പും വെളിച്ചവും നേരത്തെ തയ്യാറാക്കി മികച്ച ആസൂത്രണത്തിലാണ് സിനിമയുടെ ചിത്രീകരണം. മുപ്പത്തിഅഞ്ചോളം കലാകാരന്മാർ അടക്കം എഴുപതോളം വരുന്ന സംഘമാണ് ഇ ചിത്രത്തെ തിരശീലയിൽ എത്തിക്കാൻ ഒരുമിക്കുന്നത്
പുറത്തേയ്ക്കുള്ള കണ്ണികൾ
IMDB
കാതലൻ
1994 - ൽ എസ്. ഷങ്കർ സംവിധാനം ചെയ്ത് പുറത്തിറങ്ങിയ ഒരു പ്രണയ - ത്രില്ലർ ചലച്ചിത്രമാണ് കാതലൻ. പ്രഭുദേവ, നഗ്മ, വടിവേലു, രഘുവരൻ, ഗിരീഷ് കർണാട് എന്നിവർ കേന്ദ്രകഥാപാത്രങ്ങളെ അവതരിപ്പിച്ചിരിക്കുന്ന ഈ ചലച്ചിത്രത്തിന്റെ സംഗീത സംവിധാനം നിർവ്വഹിച്ചിരിക്കുന്നത് എ‍.ആർ. റഹ്‌മാനാണ്. ഈ ചിത്രത്തിലൂടെ എസ്. ഷങ്കറിന് മികച്ച സംവിധായകനുള്ള ഫിലിംഫെയർ പുരസ്കാരവും എ.ആർ. റഹ്‌മാന് മികച്ച സംഗീത സംവിധായകനുള്ള ഫിലിംഫെയർ പുരസ്കാരവും ലഭിച്ചിരുന്നു.
അവലംബം
വർഗ്ഗം:1994-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:തമിഴ് ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ വർഗ്ഗം:എസ്. ഷങ്കർ സംവിധാനം ചെയ്ത ചലച്ചിത്രങ്ങൾ
ഗൂഗിൾ ടേക്കൗട്ട്
യൂട്യൂബ്, ജിമെയിൽ പോലുള്ള ഗൂഗിൾ ഉല്പന്നങ്ങളുടെ ഉപയോക്താക്കൾക്ക് അവരുടെ ഉപയോഗ വിവരങ്ങൾ സിപ്‌ ഫയൽ രൂപത്തിൽ ഡൗൺലോഡ് ചെയ്തെടുക്കാൻ ഗൂഗിൾ ഡാറ്റ ലിബറേഷൻ ഫ്രന്റ്‌ ഒരുക്കിയിട്ടുള്ള ഒരു പദ്ധതിയാണ് ഗൂഗിൾ ടേക്കൗട്ട്.
2011 ജൂൺ 28 -നു ആണ് ഈ പദ്ധതി ആദ്യമായി ഗൂഗിൾ അവതരിപ്പിക്കുന്നത്. തുടക്കത്തിൽ ഗൂഗിൾ ബസ്സ്, പിക്കാസ, ഗൂഗിൾ സ്ട്രീംസ്, ഗൂഗിൾ കോണ്ടാക്ട്സ്, ഗൂഗിൾ പ്രൊഫൈൽ എന്നിവയില നിന്നുമുള്ള ഉപയോക്താവുമായി ബന്ധപ്പെടുന്ന എല്ലാ വിവരങ്ങളും ഡൗൺലോഡ് ചെയ്തെടുക്കാനുള്ള സൗകാര്യമായിരുന്നു ഒരുക്കിയിരുന്നത്. തുടർന്നുള്ള കാലഘട്ടത്തിൽ ഗൂഗിളിന്റെ ഒട്ടുമിക്ക ഉൽപന്നങ്ങളും സേവനങ്ങളും ഗൂഗിൾ ടേക്കൗട്ടിൽ ഉൾപ്പെടുത്തുകയായിരുന്നു. 2011 സെപ്റ്റംബറിൽ യൂട്യൂബ് വീഡിയോകൾ കൂടി ഈ സേവനത്തിൽ ഉൾപ്പെടുത്തിയത് ഒരു പ്രധാന നാഴികക്കല്ലായിരുന്നു. ആവശ്യമായതെല്ലാം ഡൗൺലോഡ് ചെയ്തെടുത്തതിനു ശേഷവും ഉപയോക്താവിന്റെ വിവരങ്ങൾ ഒന്നും തന്നെ ഗൂഗിൾ പ്രധാന സെർവറിൽ നിന്നും മായ്ച്ചു കളയില്ല എന്നത് ഒരു പ്രത്യേകതയാണ്.
സലീംപൂർ, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് സലീംപൂർ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് സലീംപൂർ സ്ഥിതിചെയ്യുന്നത്. സലീംപൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് സലീംപൂർ ൽ 172 വീടുകൾ ഉണ്ട്. ആകെ ജനസംഖ്യ 908 ആണ്. ഇതിൽ 486 പുരുഷന്മാരും 422 സ്ത്രീകളും ഉൾപ്പെടുന്നു. സലീംപൂർ ലെ സാക്ഷരതാ നിരക്ക് 61.78 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. സലീംപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 103 ആണ്. ഇത് സലീംപൂർ ലെ ആകെ ജനസംഖ്യയുടെ 11.34 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 311 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 279 പുരുഷന്മാരും 32 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 24.76 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 16.4 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഹൈൻസ് തിലോ
ഹെയ്ൻസ് തിലോ (8 ഒക്ടോബർ 1911 എൽബർഫെൽഡിൽ – 13 മേയ് 1945 ഹോഹെനെൽബെയിൽ) ഒരു ജർമ്മൻ എസ്എസ് ഓഫീസറും ഓഷ്വിറ്റ്സിലെ നാസി കോൺസെൻട്രേഷൻ ക്യാമ്പിലെ ഫിസിഷ്യനുമായിരുന്നു. ഇംഗ്ലീഷ്:Heinz Thilo
തിലോ 1930 ഡിസംബറിൽ നാസി പാർട്ടിയിലും 1934 ൽ എസ്‌എസിലും ചേർന്നു. 1938 മുതൽ 1941 വരെ ലെബൻസ്‌ബോൺ സംഘടനയിൽ ഗൈനക്കോളജിസ്റ്റായി പ്രവർത്തിച്ചു. ആറ് മാസത്തെ യുദ്ധസേവനത്തിന് ശേഷം 1942 ജൂലൈയിൽ ഓഷ്വിറ്റ്സ് തടങ്കൽപ്പാളയത്തിലേക്ക് അദ്ദേഹത്തെ നിയമിച്ചു. അവിടെ അദ്ദേഹം ഒബെർസ്റ്റർംഫ്യൂറർ എന്ന പദവിയുള്ള ആശുപത്രി ക്യാമ്പിന്റെ ഉത്തരവാദിത്തം ഏറ്റെടുത്തു. തിലോ ക്യാമ്പിനെ "അനസ് മുണ്ടി" ("ലോകത്തിന്റെ മലദ്വാരം") എന്ന് വിളിച്ചു. ഇൻകമിംഗ് യഹൂദന്മാരെ ജോലി ചെയ്യാൻ പ്രാപ്തരായവരായും ഉടൻ തന്നെ വാതകം ഒഴിക്കേണ്ടവരുമായി വിഭജിക്കുന്ന "തിരഞ്ഞെടുപ്പ്" സാധാരണയായി നടത്തുന്ന വൈദ്യന്മാരിൽ ഒരാളായിരുന്നു അദ്ദേഹം. T1944 മാർച്ച് 8 ന് 3,791 ജൂതന്മാർ ഗ്യാസ് ചേമ്പറിൽ കൊല്ലപ്പെട്ടപ്പോൾ തെരേസിയൻസ്റ്റാഡ് ഫാമിലി ക്യാമ്പിന്റെ ലിക്വിഡേഷനിലും ഹിലോ പങ്കെടുത്തു.
1944 ഒക്ടോബറിൽ തിലോയെ ഗ്രോസ്-റോസണിലേക്ക് മാറ്റി, അവിടെ അദ്ദേഹം 1945 ഫെബ്രുവരി വരെ ക്യാമ്പ് ഫിസിഷ്യനായി സേവനമനുഷ്ഠിച്ചു. ക്യാമ്പിന്റെ വിമോചനത്തിന് തൊട്ടുമുമ്പ് അദ്ദേഹം പലായനം ചെയ്തു.
യുദ്ധാനന്തരം തിലോ അറസ്റ്റിലായി. അയാൾ ജയിലിൽ ആത്മഹത്യ ചെയ്തു.
പ്നർ
മേഘാലയയിലും സമീപ പ്രദേശങ്ങളിലും ജാന്തിയ ആദിവാസികൾ സംസാരിക്കുന്ന ഭാഷയാണ് പ്നർ.
ശബ്ദശാസ്ത്രം
പ്നാറിന് 30 സ്വരസൂചകങ്ങളുണ്ട്: 7 സ്വരാക്ഷരങ്ങളും 23 വ്യഞ്ജനാക്ഷരങ്ങളും. താഴെ ലിസ്‌റ്റ് ചെയ്‌തിരിക്കുന്ന മറ്റ് ശബ്‌ദങ്ങൾ സ്വരസൂചക സാക്ഷാത്കാരങ്ങളാണ്.
Vowels
There is also one diphthong: /ia/.
പുറംകണ്ണികൾ
വർഗ്ഗം:ഭാഷകൾ വർഗ്ഗം:ഇന്ത്യയിലെ ഭാഷകൾ
സുസ്ഥിര വികസന ലക്ഷ്യങ്ങളും ഗോവയും
ലഘുചിത്രം|[[സുസ്ഥിര വികസന ലക്ഷ്യങ്ങൾ]]
ഐക്യരാഷ്ട്ര സഭയുടെ സുസ്ഥിര വികസന ലക്ഷ്യങ്ങളുമായി ബന്ധപ്പെട്ട് 2030 ലെ കർമ്മപദ്ധതിയും സുസ്ഥിര വികസന ലക്ഷ്യങ്ങളുടെ പുരോഗതിയും ഉറപ്പാക്കാനായി ഇന്ത്യയിൽ ആരംഭിച്ച പദ്ധതികളിൽ ഗോവയുടെ പങ്കും പ്രവർത്തനങ്ങളും വ്യക്തമാക്കുന്നതിനെ "സുസ്ഥിര വികസന ലക്ഷ്യങ്ങളും ഗോവയും" എന്നതുകൊണ്ട് അർഥമാക്കുന്നു. ഇന്ത്യ 2015ൽ ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങൾ സ്വീകരിച്ചു. ഐക്യരാഷ്ട്രസഭയുടെ സുസ്ഥിര വികസന അജണ്ട 2030 രൂപീകരിക്കുന്നതിൽ ഇന്ത്യ ഒരു പ്രധാന പങ്ക് വഹിച്ചു, രാജ്യത്തിന്റെ ദേശീയ വികസന അജണ്ടയുടെ ഭൂരിഭാഗവും സുസ്ഥിര വികസന ലക്ഷ്യങ്ങളിൽ (SDGs) പ്രതിഫലിക്കുന്നു. ഐക്യരാഷ്ട്ര സഭയുടെ സുസ്ഥിരവികസന ലക്ഷ്യങ്ങൾ കൈവരിക്കുന്നതിലെ പുരോഗതി വിലയിരുത്തുന്ന ദേശീയ സൂചികയിൽ ഗോവ മൂന്നാം സഥാനം കൈവരിച്ചു.
പശ്ചാത്തലം
GOA-ON എന്ന പദ്ധതി നേരിട്ട് സുസ്ഥിര വികസന ലക്ഷ്യങ്ങൾ  കൈവരിക്കുന്നതിന് സംസ്ഥാനത്തെ സഹായിക്കുന്നു. 2017 ജൂണിൽ ഐക്യരാഷ്ട്രസഭ പതിനാലാം സുസ്ഥിര വികസന ലക്ഷ്യത്തെ കേന്ദ്രീകരിച്ചുള്ള ഓഷ്യൻസ് കോൺഫറൻസ്, GOA-ON  എന്ന പദ്ധതിയെ  പരാമർശിച്ചു.ലോകമെമ്പാടുമുള്ള സമുദ്ര അമ്ലഗുണ നിരീക്ഷണങ്ങളുടെ ഭൗമശാസ്ത്രപരമായ വ്യാപ്തി വികസിപ്പിക്കുക എന്നതായിരുന്നു ഗോവ ഓൺ മുന്നോട്ടുവച്ചത്.കൂടാതെ ഒന്നിലധികം ലഘു പദ്ധതികളിലൂടെ സമുദ്രസംരക്ഷണത്തെക്കുറിച്ചുള്ള പങ്കാളിത്ത സംഭാഷണത്തിലും ഗോവ പങ്കെടുത്തു. ലോകമെമ്പാടുമുള്ള വിഭവശേഷി വർദ്ധിപ്പിക്കൽ ശിൽപശാലകൾ നടത്തുക, പ്രായോഗികപരിശീലനം നൽകുക, , പ്രാദേശിക ശാസ്ത്രജ്ഞർക്ക് ഉപകരണങ്ങൾ നൽകൽ. എന്നിവയൊക്കെ ഗോവ ഓൺ പദ്ധതിയിൽ ഉൾപ്പെടുന്നു. സമുദ്ര രസതന്ത്രം - സമുദ്ര ജീവശാസ്ത്രം - സമുദ്ര വിവരശേഖരണം  എന്നിവയിൽ സുസ്ഥിര വികസന ലക്ഷ്യങ്ങളെ സഹായിക്കുന്നതിൽ ഗോവ സുപ്രധാന പങ്ക് വഹിക്കുന്നു.
വിനോദസഞ്ചാരവും സുസ്ഥിരവികസനവും ഗോവയുടെ വികസനം വിനോദസഞ്ചാരവുമായി ബന്ധപ്പെട്ടതാണ്. സാമ്പത്തികമായും പാരിസ്ഥിതികവുമായും സാമൂഹികമായും നിരീക്ഷച്ചാൽ വിനോദ സഞ്ചാരത്തെ ആശ്രയിച്ചാണ് ഗോവയുടെ സുസ്ഥിര വികസനം ചലനാത്മകമാകുന്നത്. സുസ്ഥിര വിനോദ സഞ്ചാരം (Sustainable Tourism) എന്ന പദം തന്നെ ഇതിനായി ഉപയോഗിക്കുന്നു.
അവലംബം
വർഗ്ഗം:സുസ്ഥിര വികസന ലക്ഷ്യങ്ങൾ
ടെക്നോസിറ്റി, തിരുവനന്തപുരം
തിരുവനന്തപുരം ടെക്നോപാർക്കിനോട് ചേർന്ന് പള്ളിപ്പുറം വരെ 500 ഏക്കറിൽ, ടെക്നോപാർക്കിന്റെ നാലാംഘട്ട വികസനമായി പരിണമിക്കപ്പെടുന്ന ഐ. ടി. നഗരമാണ് ടെക്നോസിറ്റി. ഐ.ടിയ്ക്കും അനുബന്ധമേഖലകൾക്കുമായി മാത്രം ആഗോളനിലവാരത്തിലുള്ള ഒരു നഗരം രൂപപ്പെടുത്തുകയാണ് ടെക്നോസിറ്റിയുടെ ലക്ഷ്യം. സംസ്ഥാനത്തെ ഏറ്റവും വലിയ ഇൻഫർമേഷൻ ടെക്നോളജി പാർക്കാണിത്. ഏറെക്കുറെ സമ്പൂർണ്ണമായ ടെക്നോപാർക്ക് സോഫ്റ്റ്‌വെയർ കമ്പനികൾക്കായി പ്രവർത്തിക്കുമ്പോൾ എല്ലാം തികഞ്ഞ ഐ.ടി. നഗരമായാണ് ടെക്നോസിറ്റി വിഭാവനം ചെയ്യപ്പെടുക. പള്ളിപ്പുറം മുതൽ മംഗലപുരം വരെ നാഷണൽ ഹൈവേ 47-നിരുവശവുമായാണ് ടെക്നോസിറ്റി പ്രവർത്തനസജ്ജമാകുക. എംബഡഡ് സിസ്റ്റം ഡെവലപ്പ്മെന്റ്, എന്റർപ്രൈസ് റിസോഴ്സ് പ്ലാനിംഗ്, പ്രോസസ്സ് കൺട്രോൾ സോഫ്റ്റ്‌വെയർ ഡിസൈൻ, എൻജിനീയറിംഗ് ആന്റ് കമ്പ്യൂട്ടർ എയിഡഡ് ഡിസൈൻ സോഫ്റ്റ്‌വെയർ ഡെവലപ്മെന്റ്, ഐ.ടി. എനേബിൾഡ് സേവനങ്ങൾ, പ്രോസസ്സ് റീ- എൻജിനീയറിംഗ്, ആനിമേഷൻ, ഇ- ബിസിനസ്സ് എന്നീ മേഖലകളിലെ മുഖ്യകമ്പനികളാണ് ഇവിടെ പങ്കെടുക്കുക. മൾട്ടിനാഷണൽ കമ്പനികൾ ഉൾപ്പെടെ സംസ്ഥാനത്തിനകത്തും പുറത്തുമുള്ള ഇതര കമ്പനികളും ഇവിടെ മുതൽമുടക്കും.
ടെക്നോസിറ്റിയിലെ സൗകര്യങ്ങൾ
ഐ.ടി. കമ്പനികൾ, ആശുപത്രികൾ, വിദ്യാഭ്യാസസ്ഥാപനങ്ങൾ, ഷോപ്പിംഗ് മാളുകൾ, ഗവേഷണ കേന്ദ്രങ്ങൾ, കായിക വിനോദ കേന്ദ്രങ്ങൾ, സിനിമാ തീയേറ്ററുകൾ എന്നിവയാണ് ടെക്നോസിറ്റിയിലെ മുഖ്യ സൗകര്യങ്ങൾ. കുറഞ്ഞത് രണ്ടുലക്ഷം പേർക്കെങ്കിലും ഇവിടെ ജോലി ലഭിക്കാൻ സാധ്യതയുണ്ട്. പത്തുവർഷം കൊണ്ട് എണ്ണായിരം കോടി രൂപയുടെ നിക്ഷേപമാണ് ടെക്നോസിറ്റിയിൽ ലക്ഷ്യമിടുന്നത്. 365 ഏക്കറിൽ എട്ട് സ്പെഷ്യൽ എക്കണോമിക് സോൺ ഇവിടെയുണ്ട്.
ഐ.ടി. സ്പേയ്സ്
20 മില്യൺ ചതുരശ്ര അടി സ്ഥലമാണ് പത്തുവർഷം കൊണ്ട് ഇതര കെട്ടിടങ്ങളോടുകൂടി അനുബന്ധ കമ്പനികൾക്ക് നൽകുക.
നോൺ- ഐ.ടി. സ്പേയ്സ്
ആശുപത്രികൾ, വിദ്യാഭ്യാസസ്ഥാപനങ്ങൾ, ഷോപ്പിംഗ് മാളുകൾ, ഗവേഷണ കേന്ദ്രങ്ങൾ, കായിക വിനോദ കേന്ദ്രങ്ങൾ, സിനിമാ തീയേറ്ററുകൾ എന്നിവ ഉൾപ്പെടെ ഇന്റഗ്രേറ്റഡ് ടൗൺഷിപ്പായാണ് പദ്ധതി വിഭാവനം ചെയ്യുക.
കണക്ടിവിറ്റി
റിലയൻസ് ഇൻഫോകോം(Reliance Infocomm), ഭാരതി എയർടെൽ(Bharti Airtel),വി.എസ്.എൻ.എൽ Videsh Sanchar Nigam Limited), ഏഷ്യാനെറ്റ് ഡേറ്റാലൈൻ Asianet Dataline) എന്നിവ ക്യാമ്പസിലൂടനീളം ഫൈബർ ഓപ്ടിക്സ് സംവിധാനത്തിലൂടെ ടക്നോസിറ്റിയിൽ പ്രവർത്തനസജ്ജമാകും.
പദ്ധതി ആസൂത്രണം
ടെക്നോസിറ്റിയ്ക്കുള്ള സ്ഥലമെടുപ്പ് 2005 ൽ ആരംഭിച്ചിരുന്നു. ഇതിന്റെ കുറേഭാഗം പ്രത്യേക സാമ്പത്തിക മേഖലയായി പ്രഖ്യാപിച്ചിരിക്കുന്നു. ഗവ. ഓഫ് കേരളയുടെ പ്രതിനിധിയായി ടെക്നോപാർക്കും കേരള സ്റ്റേറ്റ് ഇൻഫർമേഷൻ ടെക്നോളജി ഇൻഫ്രാസ്ട്രക്ചർ ലിമിറ്റഡ് (KSITIL) എന്ന വിഭാഗവും പ്രൈവറ്റ് സെക്ടറുമായി ചേർന്നാണ് പദ്ധതി പൂർത്തിയാക്കുക. സ്പെഷ്യൽ പർപ്പസ് വെഹിക്കിൾസ് (SPVs) രൂപത്തിൽ ഇരുവിഭാഗങ്ങളും പദ്ധതിയുടെ ഓരോ ഘട്ടവും പൂർത്തിയാക്കും. KSITIL 26% ഇക്വിറ്റി ഷെയറും വഹിക്കും.
മുഖ്യ പങ്കാളികൾ
ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മേന്റ് ഇൻ ഗവൺമെന്റ്- കേരള യ്ക്കായി പത്തേക്കർ സ്ഥലം ടെക്നോസിറ്റിയിൽ അനുവദിച്ചുകഴിഞ്ഞു. ഏഷ്യൻ സ്കൂൾ ഓഫ് ബിസിനസ് എന്ന മാനേജ്മേന്റ് പഠനസ്ഥാപനവും 64 കോടി രൂപ മുതൽമുടക്കിൽ ടെക്നോസിറ്റിയിൽ സാന്നിദ്ധ്യം അറിയിച്ചു. ഇന്ത്യയിലെ ഏററവും വലിയ ഐ.ടി സ്ഥാപനമായ ടാറ്റാ കൺസൾട്ടൻസിയും (TCS) 3500 കോടി രൂപ മുതൽ മുടക്കിൽ അവരുടെ ഗ്ലോബൽ ലേർണിംഗ് അക്കാഡമി (ലോകത്തിലെ ഏറ്റവും വലിയ ട്രെയിനിംഗ് അക്കാഡമി)യായി അവരുടെ ഏറ്റവും വലിയ ഗവേഷണകേന്ദ്രം ആരംഭിക്കുകയാണ്. ഓരോ ബാച്ചിലും 16000 ഗ്ലോബൽ ട്രെയിനേഴ്സിനെ ഉൾക്കൊള്ളത്തക്കവിധത്തിലാണിത് ആരംഭിക്കുക.
പുറത്തേയ്ക്കുള്ള കണ്ണികൾ
വർഗ്ഗം:വ്യവസായസ്ഥാപനങ്ങൾ
ചെറെപനോവ് സ്റ്റീം ലോക്കോമോട്ടീവ്
ആ കാലഘട്ടത്തിൽ റഷ്യയിൽ ചരക്ക് നീക്കം നടത്തുന്നതിന് പ്രധാനമായി കുതിരകളെ ഉപയോഗിച്ചുള്ള ഗതാഗത സംവിധാനമായിരുന്നു നിലനിന്നിരുന്നത്. എങ്കിലും, റഷ്യയിലെ റെയിൽ ഗതാഗതത്തിന്റെ വളർച്ചയിൽ ഈ ആവി തീവണ്ടിയന്ത്ര നിർമ്മാണം കാര്യമായ സ്വാധീനം ചെലുത്തിയിട്ടുണ്ട്.